ورده‌کاریی ئاڵۆزییه‌کانی ئه‌مرۆ ی ئێران (شه‌ممه) |\nورده‌کاریی ئاڵۆزییه‌کانی ئه‌مرۆ ی ئێران (شه‌ممه)\nحوزه‌یران 13, 2009 at 19:25\nڕه‌فسه‌نجانی ده‌ستی له کار کێشایه‌وه\nڕێنێسانس نیوز؛ یه‌کدابه‌دووی ڕاگه‌یاندنی ئه‌نجامه‌کانی هه‌ڵبژاردن و ڕاگه‌یاندنه کورته‌که‌ی میر حوسه‌ینی موسه‌وی سه‌باره‌ت به نه‌سه‌لماندنی ئه‌نجامه‌کان، هه‌زاران که‌س له هاووڵاتیانی پێته‌ختی ئێران ڕژاونه سه‌ر شه‌قامه‌کان و سوپای پاسدارانیش هه‌ڕه‌شه‌ی خوێنڕشتن ده‌کا. هاوکات هێندێک سایی نه‌یاری کۆماری ئیسلامیی ئێرانیش بڵاویان کرده‌وه کرده‌وه که سه‌رۆکی “مجمع تشخیس مصلحت نظام” هاشمی ڕه‌فسه‌نجانی ده‌ستی له‌کار کێشاوه‌ته‌وه. سایتی ده‌وڵه‌تیی “سانیه نیوز”یش ئه‌و هه‌واڵه‌ی بڵاوکردۆته‌وه به‌ڵام سه‌رچاوه‌یه‌کی نزیک له ڕه‌فسه‌نجانی هه‌واڵه‌که‌ی ڕه‌تکردۆته‌وه.\nسه‌رچاوه‌یه‌کی خوێندکاری له تارانه‌وه به ڕێنێسانسی ڕاگه‌یاند که هێزێکی زۆری سوپای پاسداران له شه‌قامه سه‌ره‌کییه‌کانی تاران به‌جێ کراون. به‌گویره‌ی سه‌رچاوه‌که هه‌زاران هاووڵاتیی ئێرانی له چه‌ند شوێنێکی پێته‌خت ده‌ستیان داوه‌ته خۆپێشاندانی ناڕه‌زایه‌تی که شه‌قامی فاتمی، وه‌لیعه‌سر و مه‌یدانی وه‌نه‌کی تارانی گرتۆته‌وه. وه‌ک سه‌رچاوه‌که ئاماژه‌ی پێکرد خۆپێشانده‌ران وێرای به‌ردبارانکردنی هێزه‌کانی سوپای پاسداران، دروشمی “بمرێ دیکتاتۆر”، “ده‌وڵه‌تی کوده‌تا، ئیستیعفا ئیستیعفا” ده‌ڵێنه‌وه و داواش له “نیرووی ئینتیزامی” ده‌که‌ن پشتیوانیی خۆی له خۆپێشانده‌ران ڕابگه‌یه‌نێ.\nهه‌ر له‌و په‌یوه‌ندییه‌دا هه‌ندێ له ئاژانسه‌کانی هه‌واڵ بلاویان کرده‌وه که ئاڵۆزییه‌کان شاری مه‌شهه‌دیشیان گرتۆته‌وه و وه‌ک ڕۆیته‌رز نووسیویه‌تی: سه‌دان که‌س له هاووڵاتیانی ناڕازی ده‌ستیان داوه‌ته خۆپێشاندان”\nئه‌و ئاڵۆزییانه دوای ڕاگه‌یه‌نراوه ناڕه‌زایه‌تییه‌که‌ی به‌رئه‌ندامی سه‌رکۆماری میر حوسه‌ینی موسه‌وی، هاتوونه ئاراوه.\nموسه‌وی سه‌رله‌به‌یانیی ئه‌مرۆ ڕایگه‌یاند که ئه‌نجامی هه‌ڵبژاردنه‌کان په‌سه‌ند ناکا و گوتی: به‌نده وێرای ده‌ربڕینی ناڕه‌زایه‌تی توند سه‌باره‌ت به‌و دۆخه و ئه‌و فێڵ و ته‌ڵه‌که‌ی ئاشکرا و به‌رفراوانه‌ی که له رۆژی هه‌ڵبژاردندا کرا، وشیاریی ده‌ده‌م که ته‌سلیمی ئه‌م شانۆسازییه ترسناکه نابم.” ئه‌و لێدوانه‌ی موسه‌وی له کاتێکدایه که سه‌رۆکی دینیی ئێران ئایه‌توڵا عه‌لی خامنه‌یی له بڵاڤۆکێکدا پشتیوانی خۆی له ئه‌حمه‌دی نه‌ژاد ڕاگه‌یاند و میر حوسه‌ینی موسه‌ویش وێرای نیشاندانی ناڕه‌زایه‌تیی له‌و لایه‌نگرییه‌ی خامنه‌یی، نامه‌یه‌کی ئاراسته‌ی ناوبراو کردووه. سه‌رچاوه‌یه‌ک که ئه‌و هه‌واڵه‌ی به بی بی سی ڕاگه‌یاندووه بێئاگایی خۆی له ناوه‌رۆکی نامه‌که هێناوه‌ته زمان.\nبه‌پێی سایتی ئافتاب نیوز میر حوسه‌ینی موسه‌وی نامه‌یه‌کیشی ئاراسته‌ی “مه‌راجعی ته‌قلید” کردووه که تێیدا داوایان لێده‌کا پێش له هێرشه‌کانی ده‌وڵه‌ت بگرن بۆ سه‌ر لایه‌نگرانی.\nهاوکات سایتێکی نه‌یاری ده‌وڵه‌ت له زمان که‌ناڵی ئه‌لجه‌زیره‌وه بڵاویکرده‌وه که ئه‌کبه‌ری هاشمی ڕه‌فسه‌نجانی، به نیشانه‌ی ناڕه‌زایه‌تی دژی هه‌ڵوێستی سه‌رۆکی دینیی ئێران ئایه‌تولا عه‌لی خامنه‌یی ده‌ستی له کار کێشاوه‌ته‌وه. هه‌روه‌ها سایتی “سانیه نیوز”ی ده‌وڵه‌تیش له‌و بواره‌وه بڵاویکرده‌وه که وێده‌چێ ئایه‌توڵا “مهدوی کنی” پشتیوانیی خۆی له ئه‌حمه‌دی نه‌ژاد ڕابگه‌یه‌نێت. سایته‌که هه‌روه‌ها ئاماژه‌ی به هه‌ڵوێستی ڕه‌فسه‌نجانی کردووه له ئه‌گه‌ری ڕاگه‌یاندنی ئه‌و پشتیوانییه‌دا. ڕه‌فسه‌نجانی له په‌یوه‌ندییه‌کی ته‌له‌فۆنیدا به ئایه‌توڵا “مهدوی کنی” ڕاگه‌یاندووه که له ئه‌گه‌ری پشتیوانیی “روحانیون مبارز”دا له ئه‌حمه‌دی نه‌ژاد، ده‌ست له هه‌موو پۆسته‌کانی خۆی ده‌کێشێته‌وه و له گرووپی ڕووحانییه‌کانیش دێته ده‌رێ.\nیه‌کدابه‌دووی بلاوبوونه‌وه‌ی ئه‌و هه‌واڵه، هه‌ندێ سه‌رچاوه‌ی نزیک له “مجمع تشخیص مصلحت نظام” له لێدوانێکدا بۆ “سانیه نیوز” هه‌واڵه‌که‌یان ڕه‌ت کردۆته‌وه. ئه‌مه له کاتێکدایه که سایتی “ایران امروز” له هه‌واڵێکی زۆر کورتدا ڕایگه‌یاند که هێزه‌کانی سوپای پاسداران ده‌وری ماڵه‌که‌ی ڕه‌فسه‌نجانییان گرتووه و ده‌پرسێ “ئایا چاره‌نووسی ڕه‌فسه‌نجانیش وه‌ک مونته‌زیری لێدێ.”\nخوێندنه‌وی به‌رهه‌مه فه‌لسه‌فییه‌کانی میشێل ئۆنفرای\tکه‌ڕوبی داوا له لایه‌نگرانی ده‌کا مه‌یدان چۆڵ نه‌که‌ن و ئه‌حمه‌دی نه‌ژادیش به سه‌رکۆمار نازانێ


10 باشترین ئەپەکانی Windows بۆ ساڵی 2019 – کەی ئای تی ئێن\nفەیسبووک کۆمەڵێک تایبەتمەندی زیادکرد بۆ چیرۆکەکانی مێسنجەر هاوشێوەی سناپ چات\nكۆمپانیای هواوی مۆبایلی G7 Plusـی به چه‌ندین تایبه‌تمه‌ندی به‌رز ڕاگه‌یاند\nفەیسبووک دەیەوێت ناوی خۆی وەکو پاشگر بۆ ناوی تۆڕەکانی Instagram و Whatsapp زیاد بکات\nبەفەڕمی کامێرای Samsung Gear 360 ڕاگەیەندرا بە ڕوونی ڤیدیۆیی 4K\nسامسۆنگ وەشانی بچووکتر و گەورەتر لە مۆنیتەری زیرەک ڕادەگەیەنێت\nوا دیارە یاری Cyberpunk 2077 بەردەست نابێت لەسەر کۆگای Epic Games\nکۆنگرەی ئەپڵ ڕاستەوخۆ گوازرایەوە و لێرەوە دەتوانیت بیبینیتەوە!\n٥ لە باشترین تویکەکانی سیدیا بۆ iOS 11\nتەلەفزیۆنی زیرەکی OnePlus TV خاوەن 8 دانە بڵندگۆ دەبێت\nئەپ و نەرمەکاڵا 29, كانونی یه‌كه‌م 2019\nپێمان خۆشبوو 10 باشترین ئەپەکانی Windows بۆ ساڵی 2019 لەگەڵتاندا هاوبەشی پێ بکەین، ئەویش لەم بابەتەدا ئەنجام دەدەین.\nڕەنگە زۆرجار ویستبێتت وێنەکانت بە کارامەترین شێوە دەستکاری بکەیت، بەڵام بە هۆی نرخە بەرزەکەی بەژداریکردنی مانگانەی Adobe Photoshop ـەوە ئەمە بووبێتە ئەستەم بۆت. ئەپی Affinity Photo باشترین بژاردەیە لەم ساتەدا، ڕاستە کەمێک نرخی بەرزە، بەڵام یەکجار دەیکڕیت و چیدیکە پارە نادەیتەوە. هەروەها خاوەن تایبەتمەندی نایابە و کارامەیی لە Adobe Photoshop ـەوە نزیکە.\nڕەنگە زۆرجار بە بیر مانەوەی تێپەڕەوشەکانت ئەستەم بێت بۆت، هەروەها شوێنێکی پارێزراویش نەبێت تاوەکو تێیاندا زەخیرە بکەیت. ئەپی LastPass باشترین شوێنی زەخیرەکردنی تێپەڕەوشەکانتە.\nلە ڕێگەی ئەم ئەپەوە، زۆر بە ئاسانی دەتوانیت قەبارەی پەڕگە و بوخچەکان لە شوێنە دیاریکراوەکاندا بزانیت.\nنرخ: خۆڕایی (بڕی 24.95$ بۆ کردنەوەی سەرجەم بەشەکان).\nدەتەوێت لە باشترین ئەپی دەستکاریکەردا بەڵگەنامەییەکانت بنووسیت بەبێ ئەوەی یەک دۆلاریش بدەیت بۆ بەدەستهێنانی ئەپی Microsoft Word؟ ئەپی LibreOffice Writer باشترین بژاردەیە و خاوەن هەموو ئەو ئامرازانەیە کە پێویستن بۆ نووسینی بەڵگەنامەییەک.\nبێگومان ڕۆژێک لە ڕۆژان هەراسان بوویت بەدەست ڤایرۆسەکانی ویندۆزەوە، لەگەڵ ئەم ئەپەدا خۆت ڕزگار بکە لە دزەپێکردنی ڤایرۆسەکان بۆ نێو کۆمپیوتەرەکەت.\nنرخ: خۆڕایی (بڕی 39.99$ بۆ کردنەوەی سەرجەم بەشەکان).\nئەپەکانی تایبەت بە کارپێکردنی ڤیدیۆکان ساڵ بە ساڵ باشتر دەبن، بەڵام VLC هەمیشە بە باشی ماوەتەوە. ئەپی سەرچاوە کراوەی VLC پشتگیری لە دەیان پاشگری تایبەت بە ڤیدیۆکان دەکات.\nتا دێت پۆدکاست و کارە دەنگییەکانی دیکە زیاد دەکەن، تۆش ئەگەر دەستکاریکەری دەنگیت – یاخود دەتەوێت ببیت، ئەپی Audacity باشترین و ئاسانترینە لە بەکارهێناندا بۆت. پشتگیری لە دەنگە 16 و 24 و 32 بتەکان دەکات و خاوەن ژمارەیەک ئامرازی پێویستە.\nئەم ئەپە هاوشێوەی تایبەتمەندی Spotlight ـی سیستەمی macOS ـە. ڕێگەت پێ دەدات بە ئاسانی گەڕانەکان ئەنجام بدەیت.\nئەم ئەپە بەڕێوەبەری Clipboard ـە، هەرچییەک Copy یاخود Paste بکەیت، لەم ئەپەدا زەخیرە دەبێت.\nهەر ئەپێک کە پێویست بێت، لەم ئەپەدا کراون بە پاکێجێک و هەر کامێکیانت ویست دەتوانیت بە دیاری کردنیان، دایانبگریت.\nتاگەکان App ئەپ ئەپ و نەرمەکاڵا Windows ویندۆز


مه‌سرور بارزانی: ئه‌و كاره‌ساتانه‌ی به‌سه‌ر كوردستاندا هاتوون له سینه‌مادا ره‌نگیاننه‌داوه‌ته‌وه\n15/11/2021 448 جار خوێندراوه‌ته‌وه\nسه‌رۆكی حكومه‌تی هه‌رێمی كوردستان، لە میانی به‌شداریكردنی له هه‌شته‌مین فێستیڤاڵی فیلمی دهۆكدا رایگه‌یاند، به‌داخه‌وه ئه‌و كاره‌ساتانه‌ی به‌سه‌ر كورددا هاتوون وه‌ك پێویست له سینه‌مادا ره‌نگیان نه‌داوه‌ته‌وه.\nمه‌سرور بارزانی، سه‌رۆكی حكومه‌تی هه‌رێمی كوردستان لە وتارێكدا، كە لە لە میانی به‌شداریكردنی له هه‌شته‌مین فێستیڤاڵی فیلمی دهۆكدا پێشكەشیكرد وتی: گه‌لی كوردستان به درێژایی مێژووی خۆی رووبه‌ڕووی ده‌یان كاره‌سات، كۆمه‌ڵكوژی، جینۆساید، سیاسه‌تی ڕه‌گه‌زپه‌رستی و له‌ناوبردن بووه‌ته‌وه، له په‌نجا ساڵی ڕابردوودا تاوانی هۆڤیانه دژی گه‌لی كوردستان ئه‌نجامدراون، به‌ڵام به‌داخه‌وه ئه‌و تاوانانه و مێژووی تراژیدیای گه‌لی ئێمه، وه‌ك پێویست له سینه‌مادا ره‌نگی نه‌داوه‌ته‌وه.\nهەروەها ئاماژەی بە گونجاوی سروشتی هەرێم كرد بۆ ئه‌وه‌ی ببنه جێی وێنه‌گرتنی فیلمی سینه‌مایی و وتیشی: حكومه‌تی هه‌رێمی كوردستان پێشوازی له سینه‌ماكارانه ده‌كات، كه بێن وێنه له سرووشتی هه‌رێمی كوردستان بگرن و ئێمه ئاماده‌ین بۆ هه‌ر هاوكاری و پشتیوانییه‌ك بۆیان.\nسه‌رۆكی حكومه‌ت ئاماژه‌ی بەوەكرد، سینه‌ما ده‌توانێت رۆڵێكی كاریگه‌ر له پرۆسه‌ی هۆشیاری كۆمه‌ڵگه ببینێت و جه‌ختیشیكرده‌وه، كه كابینه‌ی حكومه‌ته‌كه‌ی پشتیوانی خۆی بۆ پێشكه‌وتنی بواری كولتووری و رۆشنبیری له هه‌رێمی كوردستان دووپات ده‌كاته‌وه.


ئایا ئەمەریکا دەڕوات؟ |\nHome بیروڕا ئایا ئەمەریکا دەڕوات؟\nئەمە ئەو پرسیارەیە کە ڕاڕاییەکی قووڵی لای هەموان درووست کردووە. بیرکردنەوە لەناو عێراقییەکان و کوردیشدا، بیرکردنەوەیەکەی زانستی و عەقلانی نییە. بە گشتی باری دەروونی و باوەڕ و ئایدیۆلۆجی و ژینگەی سیاسی و سۆز بەسەریدا زاڵە.\nئاڵۆزیی وەڵامی ئەم پرسیارە لەوەدایە کە بۆ نموونە ئەگەر بڕوات وەها بێت ئەمەریکا ناڕوات، ئەوا بە دوو ئاڕاستە بیر دەکەیتەوە: یەکەم، چۆن ئەو بنەما و ڕەهەندانە بدۆزیتەوە بۆ ئەوەی باوەڕەکەت بسەلمێنێت و دووەم، بە هەر ئاڕاستەیەکدا بیر بکەیتەوە، ئەوەند بنەما هەیە کە بەس بێت هەتا باوەڕ بە خۆت بکەیت. بەردەوام کاتێک گوێ لە خەڵکی دەگریت هەست بە ئەم دوو ڕەهەندە دەکەیت.\nبە مانایەکی تر چەندێک بنەما هەیە بۆ ئەوەی ئەمەریکا بکشێتەوە، هێندەش بنەما لە ئارادایە بۆ نەکشانەوەی. بە کورتی، ئەمەریکا یان بە هۆی دۆخی ناوخۆی ئەمەریکا لە عێراق دەکشێتەوە، یان ناچار دەکرێت بکشێتەوە. لە هەردوو دۆخەکەدا کشانەوە ڕوو دەدات، بەڵام بە شێواز و هەڵوێست و پەرچەکرداری جیاواز. ئەوانەی کە ئارگومێنتی ئەوەیان هەیە کە ئەمەریکا ناکشێتەوە بە گشتی ئارگومێنتەکەیان لەسەر ئەم بنەمایانەیە:\nیەکەم، ئەمەریکا تێچوونێکی زۆری لە عێراقدا کردووە لە ڕووی سەربازی و دارایی و خوێنڕشتنەوە، بە ئاسانی بەجێی ناهێڵێت.\nدووەم، ئەمەریکا بەرژەوەندییەکی زۆری هەیە لە عێراق لە ڕووی بازرگانیی چەک و تەقەمەنی و ڕاهێنانی سەربازی و وزە، بۆیە بە ئاسانی بەجێی ناهێڵێت.\nسێیەم، وڵاتانی دۆستی ئەمەریکا لە ناوچەکە فشار دەکەن لە سەر ئەمەریکا بۆ ئەوەی لە عێراق نەکشێتەوە.\nچوارهەم، ئەمەریکاییەکان دەزانن ئەگەر بڕیاری کشانەوەش بدەن، بارودۆخی ناوچەکە پاش بەجێهێشتنی ناچاریان دەکات بگەڕێنەوە.\nپێنجەم، ئەو وڵاتانەش کە حەز دەکەن ئەمەریکا بڕوات، لە ناخەوە حەز ناکەن، چونکە دۆخی ئاسایشی عێراقیان بۆ کۆنتڕۆڵ ناکرێت و لە ئەنجامدا زیانیان بەردەکەوێت.\nبەڵام ئەوانەی بڕوایان وەهایە کە ئەمەریکا دەکشێتەوە لەسەر ئەم بنەمایانە ئارگومێنتیان بوونیاد دەنێن:\nیەکەم، ئەمەریکا و خەڵکی ئەمەریکا ماندوون لە شەڕ، بە تایبەتی لە ڕووی ئابوورییەوە.\nدووەم، هەڵکشانی توێژێک لە دەنگدەری میلانییەم، یان لەدایکبوانی دەوروبەری ساڵانی دوو هەزار، کە دژ بە شەڕن.\nسێیەم، هەڵکشانی چین و بایەخدارتربوونی چین لە ململانێی لەگەڵ ئەمەریکادا. بۆ نموونە کاتێک کە ئەمەریکا هات بۆ عێراق لە ساڵی ٢٠٠٣، ئەو کاتە ئەمەریکا هەشت قات لە پێش چینەوە بوو، ئێستا وەها خەریکە هاوتا دەبنەوە.\nچوارهەم، کشانەوە گەرچی لە ڕووی دەروونی و عەقڵییەوە بۆ عێراقییەکان ئاسان نییە وێنا بکرێت، بەڵام لە ئەمەریکاوە دیدەکە بەو جۆرە نییە. عێراق مایەی بێزارییە لای زۆرینەی ئەمەریکاییەکان.\nپێنجەم، گەر کشانەوە بە سودی هەڵبژاردن بێت ئەوا سەرباری ئەگەری هاتنەئارای ئاڵۆزی، ئەمەریکا دەکشێتەوە، چونکە بۆ هەر سەرۆکێکی ئەمەریکی دەرچەونەوە لە هەڵبژاردن، لە سەروی هەموو شتێکەوەیە.\nشەشەم، ئێستا تەماشای نەک هەر ترەمپی دژ بە شەڕ، بەڵکوو تەماشای دیموکراتەکانیش بکە، جگە لە بایدن هەموو دژ بە شەڕن، بە جۆرێک کە بایدن ناچار کرا داوای لێبووردن بکات.\nئێستا دۆخەکە چییە؟\nیەکەم، ئەمەریکا نایەوێت وەدەر بنرێت، بۆیە ئەگەر فشار هەبێت ئەوا دژ بە فشارەکە دەبێتەوە. چونکە وەدەرنان بۆ پرستیژی پێگەی ئەمەریکا لە دونیادا باش نییە. ساڵانێکی زۆری ویست هەتا ئەمەریکاییەکان بەسەر گرێی ڤێتنامدا زاڵ بوون.\nدووەم، بە سەرلەنوێ دەرچوونەوەی ترەمپ، ئەوا ئەگەری مانەوە زۆرە، بە تایبەتی بۆ فشار لەسەر ئێران. بەڵام، ئەمە بە هیچ جۆرێک گەرەنتی نییە.\nسێیەم، ئەگەر دیموکراتەکان بێنەوە بۆ کۆشکی سپی، ئەوا پرسی شەرعییەت بۆ ئەوان گرنگ دەبێت، ئایا بە چ شەرعییەتێک ئەمەریکا لە عێراقە، بە تایبەتی ئەگەر شەڕی داعش لە ئارادا نەبێت.\nلە ئێستادا کشانەوە و نەکشانەوە دوو ئەگەرن کە ئەگەری ڕوودانیان وەک یەکە. بۆیە هەر هێزێکی سیاسی ئەگەر بیەوێت ئامادە بێت بۆ دۆخەکە ئەوا دەبێت هەردوو ئەگەرەکە وەک یەک مامەڵە بکات و خۆی بۆ ئامادە بکات. کورد، هەندێک دەربڕینی کۆنی نوێ کردووەتەوە لە بەرامبەر مەترسیی کشانەوە، وەک یەکڕیزی و هاوسەنگی و بێلایەنی و دژە شەڕ، بەڵام هەموو ئەمانە پێویستیان بە بوونیاد و دەزگایە هەتا ببنە بنەمای ڕاستەقینە و بەرگەی ساتەوەختی قەیران بگرن.


به‌رواری دابه‌زاندن: 12/03/2011 : 11:56:19\nهه‌ندێك براده‌ر، كه گوێیان له‌وه نییه كوردستان به چ ئاقارێك ده‌روات، هه‌ر خه‌ریكی كاری خۆیانن له باسكردنی ئیسلام‌و موسڵمانان، دوێنێی موسڵمانان به تاریك وه‌سف ده‌كه‌ن‌و، پاشكۆی رۆژنامه‌كه‌یان تایبه‌ت ده‌كه‌ن به قسه‌گووتن به ئیسلام‌و موسڵمانان، نه بایان دێت نه باران، كه ئێستا له كوردستان چ ده‌گووزه‌رێ.\nئا له‌و كاته‌دا مامۆستایانی ئایینی له نواندنی هه‌ڵوێستی جوامێرانه‌یان به‌رده‌وامن، له‌لایه‌ك خۆیان ده‌كه‌نه په‌رژین تا خوێنی كورد به ده‌ستی كورد نه‌رژێت، مامۆستا مه‌لا حه‌مه‌ده‌مین كه‌لاری خه‌ریك بوو له بنده‌ستی خۆپیشانده‌ران بخنكێت، له هه‌ڵه‌به‌جه ده‌بنه قه‌ڵغانی نێوان پۆلیس‌و خۆپیشانده‌ران، تا له‌و نێوه‌دا خوێن له سه‌ریان ده‌چۆرێ، له سلێمانی گولله له ماڵیان ده‌گرێت‌و، نامه‌ی به فیشه‌كیان بۆ ره‌وانه ده‌كه‌ن‌و، نامه‌ی عه‌نتیكه‌ی مۆبایلیان بۆ ده‌نێرن.\nكه‌چی خاڵی هاوبه‌شی نێوان مامۆستایانی ئایینی له هه‌ولێر‌و سلێمانی‌و دهۆك‌و ناوچه‌كانی دیكه‌ی كوردستان داواكردنی پاراستنی ئه‌من‌و ئاسایش‌و هێمنی هه‌رێمی كوردستانه، له هه‌موو لایه‌ك داواكردنی مافه‌كان به هقێكی شه‌رعی‌و دروست ده‌زانن‌و، داواش له حكومه‌ت ده‌كه‌ن به پیریانه‌وه بچێت، به‌ڵام پاراستتنی سیمای شارستانی كوردستان‌و، خۆ دوورگرتن له په‌لاماردانی باره‌گا حزبی‌و حكومیه‌كان‌و دووركه‌وتنه‌وه له شه‌ره‌به‌رد‌و گوولله به ئه‌ركی هه‌موو لایه‌ك ده‌زانن.\nمامۆستای ئایینی له هه‌ر شوێنێك بێته گۆ به یه‌ك زمان قسه ده‌كات، ئه‌گه‌ر له به‌ره‌ی خۆپشانده‌ران بێت نایه‌وێت خۆپیشانده‌ر شه‌رانگێز بێت، ئه‌گه‌ر له به‌ره‌ی به‌رانبه‌ر بێت نایه‌وێت حكومه‌ت بێ وه‌ڵام بێت، گرنگ به‌لای ئه‌وانه‌وه دڵخۆشكردنی هاوولاتی‌و به‌ره‌وپێشبردنی ئه‌زموونی كوردستانه.\nله هه‌مووشی دیارتر، وێرای ئه‌وه‌ی چه‌ند قه‌ڵه‌مێك هه‌ر خه‌ریكی قسه‌گووتنن به ئیسلام، به‌ڵام مامۆستایان له ئاستی به‌رپرسیارێتی دانه‌و، نایانه‌وێت له‌و كاته‌دا هه‌ستی برینداری خه‌ڵكی به‌رامبه‌ر دینیان بجوولێنن.\nئایا ئه‌واه هه‌موویان به‌رزترین پله‌ی نیشتیمانپه‌روه‌ری نییه، كه مامۆستایانی ئایینی ده‌ینوێنن، بۆیه به دڵنیاییه‌وه مامۆستایانی ئایینی له‌و كاته ناسكه‌ی كوردستان جوانترین رۆڵیان دیت، پێم وایه خه‌ڵكیش گه‌ییشته دڵنیایی كه مامۆستایانی ئایینی چه‌نده غه‌مخۆری كوردستانن.\nژماره‌ی سه‌ردان : 8989913


سەرۆكی هەرێم و عوسمان بایدەمیر كۆبوونەوە – تۆڕی میدیایی خەڵک\n2020/02/19 - 2:45 PM\nئەمڕۆ چوارشەممە 19-2-2020 نێچیرڤان بارزانی سەرۆكی هەرێمی كوردستان و عوسمان بایدەمیر سیاسەتمەداری كورد و شاندێكی یاوەری لە هەولیر كۆبوونەوە.\nسەرۆكایەتی هەرێم لە ڕاگەیەنراوێكدا ئاماژە بۆ ئەوە دەكات، نێچیرڤان بارزانی و عوسمان بایدەمیر كۆبوونەوە و لە كۆبوونەوەكەدا جەختیان لە خەباتی سیاسی مەدەنی لە وتاری ئاشتیخوازانەی گەلی كورد بۆ چارەسەركردنی كێشەكان و بەدەستهێنانی مافەكانی و لێكنزیكبوونەوەی لایەنە كوردستانییەكان كردەوە.\nبەپێی ڕاگەیەنراوەكەی سەرۆكایەتی هەرێم، لە كۆبوونەوەكەدا تاوتوێی بارودۆخی ناوچەكە بەگشتی و دوا پێشهات و گۆڕانكارییە سیاسییەكان و دۆخی كورد لە ناوچەكە و چارەسەركردنی كێشەكان بە ڕێگەی دیالۆگ و دانوستان و ڕۆڵی كۆمەڵگەی نێودەوڵەتی لەمبارەیەوە كراوە.\nباكورى كوردستانسەرۆكی هەرێمی كوردستان


وتووێژ:ماتلاب - ویکیپیدیا، ئینسایکڵۆپیدیای ئازاد\nھەموو بە Lab دەڵێین لاب لە باشوور، لەوە ئەچێ لە ناوچەکانی تریش وابێ، نازانم بۆ لێرە نووسراوە "لەب!؟"--◂ ئێپین وتووێژ♬ ٢٢:٣٥، ٧ی کانوونی یەکەمی ٢٠١٧ (UTC)\n@Épine: ڕاستی منیش ویستم وتووێژێ بکەم لەسەر ناوەکەی، کە ئای-پی-ئەیی Lab بەو شێوەیە /læb/، بەڵام لە ناو خۆماندا ھەر دەڵێن «ماتلاب» یان ھەندێ جار «ماتڵاب». جا چی ئەڵین؟ ⇐ئارام وتووێژ💭 ١٠:٥٢، ٨ی کانوونی یەکەمی ٢٠١٧ (UTC)\nبا بیگوازینەوە ماتلاب، ماتڵابیش دەکرێ ببێتە ڕەوانەکەر. ئێمە لە زۆر ناو ھەرچەندە دەنگی /l/ تۆخە، ھەر بە ل دەری دەبڕین. --◂ ئێپین وتووێژ♬ ١٠:٥٧، ٨ی کانوونی یەکەمی ٢٠١٧ (UTC)\n@Épine: باشە، قسەکەت جوانە و وای لێ بکە و منیش ھاوڕاتم، بەڵام ئەم وتارە پیرەھەڵۆ دروستی کردووە و تۆ بڵێی ئەو ڕازی بێت؟! ⇐ئارام وتووێژ💭 ١١:٣٥، ٨ی کانوونی یەکەمی ٢٠١٧ (UTC)\nڕازی دەبێت یان نا کێشەی ئێمە نییە، بەپێی وپ:گپ ئێمە ھەر دەتوانین بیگوازینەوە. بەڵام با خۆشی بێت: @Pirehelokan: بزانین چی دەڵێت.--◂ ئێپین وتووێژ♬ ١١:٥٨، ٨ی کانوونی یەکەمی ٢٠١٧ (UTC)\nڕاستییەکەی من دەڵێم مەتلەب. مەتلەبم لە مەتڵەب پێ باشترە. چون دەڵێین لەب نەک ڵەب. مەتلەبیش یانی لەبی بیرکاری (مەتماتیک). دەربارەی مەتلەب و مەتلاب: ئەمە دووبارە ھەمان جیاوازیی شێوەی گۆکردنی ئەمریکی و بریتیشە. بزوێنەکانی ناو مەتلەب بە /æ/ دەخوێنرێنەوە، وەکوو وشەکانی dam, damn, black, cat, hand. وا دیارە بڕێک کەس ئەو وشانە وەکوو دام، بلاک، کات و ھاند دەخوێننەوە. من ئەگەر بە کوردی گۆیان بکەم دەم، بلەک، کەت و ھەند دەڵێم. بڕوانە بۆ ئەو تەیبڵە لە وتووێژ:کەندی کراش ساگادا کە وتووێژ کراوە لەسەر چۆنیەتیی نووسینەوەی بزوێنەکان لە کوردیی سۆرانیدا. سپاس، پیرەھەڵۆ (وتووێژ) ١٨:٣٣، ٨ی کانوونی یەکەمی ٢٠١٧ (UTC)\nباشە @Pirehelokan: گەر cat بە کەت دەردەبڕی، ئەی cut چۆن دەردەبڕی؟ لەب لەجێی لاب بە د}}روست نابینم.--◂ ئێپین وتووێژ♬ ٢٢:٣٤، ٨ی کانوونی یەکەمی ٢٠١٧ (UTC)\n@Épine:، ئەم وتووێژەمان پێشتر لە وتووێژ:دۆناڵد ترامپدا ھەبوو. وتم زمانەکان فۆنیمی جیاوازیان زۆرە و ئاساییە بەسەر یەکتریدا مەپ نەکرێن. دروست و ھەڵەیشی نیە. کوردیش ئەو فۆنیمەی Trump و cutی تیا نیە، بۆیە ئاساییە سەرلێشێوان دروست بێت. ھیچکامیشیان دروست یا ھەڵە نین. ئەگەر cut بە کوردی بخوێنمەوە دەڵێم کات. یانی بە cat دەڵێم کەت، بە cut و cot کات، کاتێک ئینگلیزی قسە دەکەم جیایان دەکەمەوە، بەڵام لە کوردیدا نابێت و ئەو ناکۆکییە پێش دێت. چون فۆنیمەکەی بوونی نیە لە کوردیدا. پیرەھەڵۆ (وتووێژ) ٢٢:٥١، ٨ی کانوونی یەکەمی ٢٠١٧ (UTC)\nئێستا ھەر لەگەڵ "لەب"ی خۆت؟--◂ ئێپین وتووێژ♬ ٢٢:٥٢، ٨ی کانوونی یەکەمی ٢٠١٧ (UTC)\nلەب ھەڵە نیە. لابیش. بۆیە لاریم نیە لەسەر ھەر بڕیارێک بیدەن. تا ڕەوانەکەر ھەبێت، کێشەمان نابێت. پیرەھەڵۆ (وتووێژ) ٢١:٤٨، ٩ی کانوونی یەکەمی ٢٠١٧ (UTC)\nمن ئێستا دەستکاری ١ بەستەری دەرەکیی ماتلابم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20170103203721/http://www.altiusdirectory.com/Computers/matlab-programming-language.php بۆ http://www.altiusdirectory.com/Computers/matlab-programming-language.php زیاد کرا\nکاتێکی شاد!—InternetArchiveBot (سکاڵاکردنی کێشە) ١٩:٥٣، ١ی تەممووزی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:ماتلاب&oldid=625676»\nئەم پەڕەیە دواجار لە ١٩:٥٣ی ١ی تەممووزی ٢٠١٩ نوێ کراوەتەوە.


جوانمێر مورادی بانگهێشی دادگا کرا - كۆمه‌ڵه‌ی مافی مرۆڤی کوردستان\nسێ شه‌ممه, ئازار 9, 2021\nکرماشان؛ سێ هاوڵاتی بە شێوەی کاتی ئازاد کران\nچوار هاوڵاتی بە دانانی بارمتە ئازاد کران\nنەوسوود؛ برینداربوونی کۆڵبەرێک\nڕەحیم ڕەفعەتی و ڕەحمان تابش بۆ تێپەڕاندنی حوکمەکەیان ڕەوانەی زیندان کران\nجوانمێر مورادی بانگهێشی دادگا کرا\n23.02.2021 23.02.2021 Kurdistan Human Rights Association\t31 Views\nسێشەممە 5ی ڕەشەمەی2720ی کوردی، جەوانمیر مورادی بانگهێشتی دادگای ئینقلابی حکومەتی ئێران لە شاری کرماشان کرا.\nبەپێی زانیارییەکانی کۆمەڵەی مافی مرۆڤی کوردستان، ناوبراو لە لایەن لقی یەکی دادگای ئینقلابی حکومەتی ئێران لە کرماشان بە تۆمەتی «پڕۆپاگەندە دژی حکومەتی ئێران» بانگهێشت کراوە.\nبەپێی بانگهێشتنانەکە جەوانمیر مورادی، دەبێ 11ی ڕەشەمە، لە لقی یەکی دادگای ئینقلابی حکومەتی ئێران لە کرماشان ئامادە بێت.\nجوانمێر مورادی مانگی بەفرانباری ئەمساڵ، بە تۆمەتی “ئەندامبوون لە گرووپەکانی دژبەری حکومەت و پڕۆپاگەندە دژی نیزام”، بانگهێشتی لقی ٤ی لێپرسی دادگای گشتی و ئینقلابی حکومەتی ئێران لە کرماشان کرابوو.\nجێی ئاماژەیە کە سێشەممە 23ی بەفرانبار، ئەو چالاکە کرێکارییەی خەڵکی کرماشان، بە دانانی بارمتەی 300 ملیۆن تمەنی بە شێوەی کاتی لە زیندانی “دێزڵئاوا” ئازاد کرا.\nناوبراو پێشتر لە رۆژی یەکشەممە 14ی بەفرانبار لە لایەن هێزە ئەمنییەتییەکانی حکومەتی ئێران دەسبەسەر کرابوو.\n← شوان پشتوار بە شێوەی کاتی ئازاد کرا\nکوشتاری بێرحمانە لە بەلووچستان: 8 کوژراو و 50 بریندار →\nراپۆرتی پێشێلكاری مافی مرۆڤ له مانگی فێوەیەی ٢٠٢١کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە\nئه‌رشیفه‌کان مانگێک دیاری بکه ئازار 2021 شوبات 2021 كانونی دووه‌م 2021 كانونی یه‌كه‌م 2020 تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 نیسان 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019 ئه‌یلول 2019 ئاب 2019 ته‌مموز 2019 حوزه‌یران 2019 ئایار 2019 نیسان 2019 ئازار 2019 شوبات 2019 كانونی دووه‌م 2019 كانونی یه‌كه‌م 2018 تشرینی دووه‌م 2018 تشرینی یه‌كه‌م 2018 ئه‌یلول 2018 ئاب 2018 ته‌مموز 2018 حوزه‌یران 2018 ئایار 2018 نیسان 2018 ئازار 2018 شوبات 2018 كانونی دووه‌م 2018 كانونی یه‌كه‌م 2017 تشرینی دووه‌م 2017 تشرینی یه‌كه‌م 2017 ئه‌یلول 2017 ئاب 2017 ته‌مموز 2017 حوزه‌یران 2017 ئایار 2017 نیسان 2017 ئازار 2017 شوبات 2017 كانونی دووه‌م 2017 كانونی یه‌كه‌م 2016 تشرینی دووه‌م 2016 تشرینی یه‌كه‌م 2016 ئه‌یلول 2016 ئاب 2016 ته‌مموز 2016 حوزه‌یران 2016 ئایار 2016 نیسان 2016 ئازار 2016 شوبات 2016 كانونی دووه‌م 2016 كانونی یه‌كه‌م 2015 تشرینی دووه‌م 2015 تشرینی یه‌كه‌م 2015


مەمی ئالان یان شیکاگۆ؟ | بینه‌ر\nپنج شنبه ۱۰ اسفند ۱۳۹۶ - ۰۲:۱۱\nتێبینی تایبه‌تییه‌کان » س.ت » شانۆ\nئەگەر باسی ئەدەبی زارەکی و بەیتە کوردییەکان (کە ئەوانیش لە سەر دەستی توێژەرانی ئەورووپی کۆ کراونەتەوە) و زەرفییەتی دراماتیزەکردنیان وەلاوەنین و شانۆ وەکوو دیاردەیەکی نوێ بۆ نواندنەوە Performance)) و بینین لە بەر چاو بگرین، ئەوا بە پێی ئەو بەڵگە و زانیارییانەی لە نووسینگەی (World Colombian Exposition) پارێزراوە، بە پێچەوانەی ئەو مێژووەی کە مەمی ئالان نووسینی عەبدولڕەحیم ڕەحمی هەکاری بە دەسپێکی شانۆی کوردی دەزانن، دەسپێکی شانۆی کوردی دەگەڕێتەوە بۆ ٢٦ ساڵ پێش مەمی ئالان، واتە ساڵی ١٨٩٣کاتێ کە لە وڵاتە یەکگرتووەکانی ئەمریکا بە بۆنەی یادی ٤٠٠ ساڵەی دۆزینەوەی ئەمریکا لە لایەن کریستۆفێر کۆڵۆمبووسەوە، پیشانگایەک لە شیکاگۆ لە ژێر ناوی (World Colombian Exposition) یان (Chicago World Fair) واتە پیشانگای جیهانیی شیکاگۆ ساز کرا. لە سەر بانگهێشتی فەرمیی وڵاتە یەککرتووەکانی ئەمریکا دەوڵەتی عوسمانی بە هەموو میللەتانی جۆراوجۆری ئیمپراتۆرییەکەیەوە بە ٦٥ ئەکتەر و هونەرمەندەوە بەشداریی ئەو پیشانگایە دەکەن، لەو ٦٥ ئەکتەرە چەند کەسیان کورد دەبن. لە بۆلتەن یان بڵاڤۆکی رۆژانەی پیشانگای جیهانیی شیکاگۆدا، عوسمانییەکان بەم شێوەیە ئەناسێنرێت:\n"ئەو ھەموو نەتەوە و ئاینەی لە ئیمپراتۆریای عوسمانیدا هەیە، لە هیچ وڵاتێکی تری دنیای کۆندا نییە … ئەکتەرە مێزەر سپییەکانی ئێرە دوورۆزین و مێزەر بە سەرەکانی تریش کوردن …".\nگەڕان بە ئەرشیڤەکان و مۆزەخانەکانی وڵاتانی دیکە و پشکنینیان بۆ دۆزینەوەی بەڵگەنامە و ئاسەوار، ڕووناکاییەکە بۆ سەر لایەنە تاریک و نادیارەکانی مێژووی فەرهەنگ و ئەدەبی کوردی کە پێویستە توێژەران و ڕووناکبیرانی کورد گرینگی پێ بدەن. کەواتە پیرۆز بێت ( ١٢٥)ەمین ساڵی شانۆی کوردی. /ئاژانسی هەواڵی مێهر-بەشی کوردی\nسه‌رۆکی ناوه‌ندی توێژینه‌وه‌ی کوردستان ناسی زانکۆی ئازادی ئیسلامی لقی سنە


هـــــــه نگـــــــويـــــــن وه ك پيداويستيه كي ته ندروستي\nعمر خالید عسمان في الإثنين يونيو 28, 2010 2:56 pm\nبه ناوي خواي گه وره .\n( هه نگ و هه نگوين....)\nخواي په روه ردگار ده فه رموێ : وأوحي ربك إلي النحل أن اتخذي من الجبال بيوتا ومن الشجر ومما يعرشون(النحل٨٦).\nواته : په روه ردگاري تۆ نيگاو ئيلهامي بۆ هه نگ ناردووه كه جێگه بۆ خۆي له كون و كه ليێني چياكاندا ساز بكات ، خواي گه وره وه حي بۆ ميێش و هه نگوين نارد كه له چياكان خانوو دروست بكات ، نه يفه رموو له\nله مالان و له ئاوه دانيدا كون و شار دروست بكات ، چونكه ميێشه كه ته مه ل ده بيێت\nو ده چيێته شيريني مالان ده خوات ، ئه و كاته ش ئه و شيفايه ي كه له هه نگويني چياو داره كاندا ده بيێت ، له هي ماله كاندا به و شيێوه يه نابيێت .\n(هه ندێك له تايبه ت مه نديه كاني هه نگوين....)\n(١)كيلۆ هه نگوين به رامبه ر به (٥) كيلۆ شير و (٦٢)كيلۆ\nمۆز و (٠٦)كيلۆ پرته قال و (٠٥)هيێلكه و (١١) كيلۆ گۆشت و (٢١)كيلۆ سه وزه سوودي هه يه .\nهه نگويني ساغ تواناي هه يه\n(٠٠٠٢)سال بميێنيته وه و تيێك نه چيت . ئيێستا له مۆزه خانه ي ميسر هه نگويني تيێدايه ، كه ته مه ني زياتر له (٠٠٠٢) ساله .\n(هه نگوين شيفايه....)\nبه خششێكي تري په روه ردگار بريتييه له هه نگوين ، كه باشترين چاره سه ره بۆ هه موو نه خۆشيه ك و هه موو كه سيێك ، هه ر وه ك خواي په روه ردگار ده فه رموێت : فيه شفاء الناس(النحل٩٦).\n( واته : هه نگوين شيفاي تيێدايه بۆ هه موو كه سيێك )، هه روه ها پيغه مبه ري ئازيزمان (صلى الله عليه وسلم) ده فه رموێ : (عليكم بالشفائين ، القرآن و العسل) . واته ئه ي خه لكينه ئيێوه دوو شته شيفا به خشه كه به كاربهيێنن ، كه\nقورئان و هه نگوينه)يان ده فه رموێت : (من لحق العسل ثلاث غدوات كل شهر لم يصبه\nعظيم من البلاء) واته هه ركه سيێك له هه موو مانگيێكدا سيێ به ياني هه نگوين بخوات ، ئه وا توشي هيچ به لايه ك نابيێت ). هه روه ها ده فه رموێ : ( هه موو ميێشك ده چيێته ئاگره وه بۆ ئه وه ي خواي گه وره ئازاري دۆزه خيه كاني پيێ بدات ، ته نها ميێش هه نگ نه بينێت ).\nهه نگوين باشترين و گه وره ترين شيفايه ، هه ر وه كو له م فه رمووه ده يه دا هاتووه ( پياوێك هاته خزمه ت پيغه مبه ر (صلى الله عليه وسلم) و عه رزي كرد (ان اخي يشتكي بطنه ، فقال (صلى الله عليه وسلم) (اسقه عسلا) فذهب ثم رجع فقال : سقية فلم يغن عنه شيئا ، والرسول (صلى الله عليه وسلم) في كل مرة يقول : اسقه عسلا ، فقال له : في الثالثة صدق الله كذب بطن اخيك ، ثم سقاه فبرأ) .\nواته : ( به راستي برايه كم توشي سك ئيێشه بووه ، پيغه مبه ريش (صلي الله عليه\nوسلم) فه رمووي هه نگويني بده رێ ، ئه ويش چوو هه نگويني داپيێ ، له دوايدا گه رايه وه لاي پيغه مبه ر (صلى الله عليه وسلم) ووتي : هه نگوينم دايه ، به لام سوودي ليێ نه بيني ، پيغه مبه ر (صلى الله عليه وسلم) له هه مووجاره كاندا ده يفه رموو برۆ هه نگويني بده رێ ، له جاري سيێهه م دا فه رمووي : خوادا راستي فه رمووه و سكي براكه ت درۆ ده كات ، ئينجا پياوه كه\nهه نگويني دايه وه به براكه ي\nو چاك بووه وه ).\n(سووده كاني هه نگوين...)\n*_هه ر نه خۆشييه كت هه بيێ به يارمه تي خواي گه وره چاره سه ري ده كات .\n*_زۆر يارمه تي گه ده\nده دات بۆ هه رس كردن .\n*_گه ده زۆر به ئاساني و خيێرايي وه ريده گرێت .\n*_له شي مرۆف زۆر به هيێز ده كات و ده رووني (اعصاب) هيێمن ده كاته وه.\n*_ﮊاني جومگه كان كه م ده كاته وه و ئه گه ر پيێشي چه ور بكرێت ، هه وكردنه كاني ناهيێليێت .\n*_وه ك شيرينيه كاني تر زيان به ددان ناگه يه نيێت .\n*_بۆ حه ساسيه تي چاو زۆر به سووده ، ئه گه ر\nوه ك مه لهه م به كار بهيێنرێت .\n*_بۆ قژ كاريگه ري زۆري ده بيێت ، ئه گه ر له گه ل ئاو تيێكه ل بكرێت و ليێي بدرێت .\n*_ره نگي ده م و چاو جوان\nده كات ، ئه گه ر له گه ل\nزه يتي زه يتوون تيێكه ل بكرێت و پيێي چه ور بكرێت .\n*_له گه ل ئاوي گيێزه ر تيێكه ل بكرێت ، بۆ زيپكه ي ده موچاو زۆر به سووده .\n*_زۆر باشه بۆ برين رۆﮊي (٣)جار چه ور بكرێت بۆ ماوه ي (١٤) رۆﮊ .\n*_بۆ ووشكه بيرۆ به كار ده هيێنرێت رۆﮊي (٣) جار چه ور بكرێت .[justify]


بەوێنە؛ لە ڕووداوێكی هاتووچۆدا هاووڵاتیەك قاچێكی قرتا و دوو كەسی دیكەش برینداربوون - تۆڕی میدیایی خەڵک\nلە ڕووداوێكی هاتووچۆدا لەسەر ڕێگای سەرەكی هەڵەبجە – سەید سادق هاووڵاتیەك قاچی قرتا و دوو كەسی دیكەش برینداربوون.\nبەڕێوەبەرایەتی هاتووچۆی هەڵەبجە لە ڕاگەیەنراوێكدا بڵاویكردەوە، پاش نیوەڕۆی ئەمڕۆ دووشەممە 12ی نیسانی 2021 ڕووداوێكی هاتووچۆ لەسەر ڕێگای سەرەكی سەیدسادق بۆ هەڵەبجە ڕوویدا .\nڕاشیگەیاندووە، ڕووداوەكە لەنێوان ئۆتۆمبێلێكی جۆری تۆیۆتا پرادۆ و ماتۆڕسكیلێك بووە، كە بە پێچەوانەی ئاڕاستە ڕۆیشتووە، بەهۆی ڕووداوەكەوە شۆفێری ماتۆڕەكە قاچێكی قرتاوە و دوو كەسی دیكەش بریندارن.


دوایین زانیاری سەبارەت بە دابەشكردنی پارەی گەنمی جووتیاران\n:: PM:10:30:24/06/2020 \nدوای ئەوەی ئەمڕۆ پەرلەمانی عێراق دەسەڵاتی قەرزكردنی بە حكوومەت دا، پەرلەمانتارێكی كورد لە بەغدا رای دەگەیەنێت، پەرلەمان داوای كردووە هەفتەی داهاتوو حكوومەت پرۆژەیاسای بودجە رەوانەی پەرلەمان بكات، دوایین زانیاریش سەبارەت بە پارەی گەنمی جووتیارانی هەرێم دەخاتە روو.\nپارەكە ئامادەیە و ماوەتەوە كازمی بڕیاری ناردنی بدات\nمەیادە محەمەد، ئەندامی فراكسیۆنی پارتی دیموكراتی كوردستان لە پەرلەمانی عێراق بە "وشە"ی راگەیاند، پڕۆژەیاسای قەرزی ناوخۆ و دەرەوە، كە بوو بە یاسا و پەرلەمان دەنگی لەسەر دا، كاریگەری لەسەر بودجە نابێت، چونكە بودجە كورتهێنانی زۆری هەیە و دەبێت چارەسەر بكرێت، بە تایبەتی بۆ مووچەی فەرمانبەران.\nزیاتر گوتی، ئێستە حكوومەتی عێراق لە هەموو بوارەكان تووشی قەیران بووە، پڕۆژە، وەبەرهێنان، پیشەسازی، پارەی جووتیار و مووچە و كەرتەكانی تر، ئەو قەرزانە دەكات دەیەوێ چارەسەری ئەو كێشانە بكات، بەتایبەتیش پارە گەنمی جووتیاران.\nمحەمەد روونی كردەوە، سەرۆكایەتی پەرلەمانی عێراق داوای كردووە تا 30 حوزەیران حكوومەتی عێراق پڕۆژەیاسای بودجە رەوانەی پەرلەمان بكات، لەگەڵ ئەو قەرزەی كە دیاری كراوە لە دەرەوە، پێنج ملیار دۆلار قەرز دەكات و لە ناوخۆش بڕی 15 تریلیۆن دینار قەرز دەكات و كەموكوڕییەكان پڕ دەكاتەوە.\nلەبارەی پارەی گەنمی جووتیارانی هەرێمی كوردستان بۆ ساڵەكانی 2014 تا 2016 كە بڕەكەی زیاتر لە 550 ملیار دینارە گوتی، پارەكە خەرج كراوە و خراوەتە سەر حسابی وەزارەتی بازرگانی عێراق و ماوەتەوە سەر ئەوەی كە مستەفا كازمی، بڕیار لەسەر ناردنی بدات، كێشە لە پارەكە نییە و ئامادەیە، هەفتەی پێشویش نووسراوی تایبەتیم كرد و داوام كرد پارەكە خەرج بكرێت، بۆیە ئومێدمان هەیە خەرج بكرێت.\nسەبارەت بە پارەی گەنمی ئەمساڵی جووتیاران كە پرۆسەی وەرگرتنی گەنم دەستی پێ كردووە، ئەو پەرلەمانتارە روونی كردەوە، بۆ ئەمساڵ هیچ گرفتێك دروست نابێت بۆ خەرجكردنی پارەی گەنمی جووتیارانی هەرێمی كوردستان و پارەكانیان لەگەڵ پارەی جووتیارانی عێراق رەوانە دەكرێت.


گۆشەنیگای هەڵۆ و مەڕەکە و، سەرچاوەی مۆڕال لای نیتچە – KurdRawm\nسەرنجی هەڵۆیەک بدە کە لە بەرزایی ئاسمانەکانەوە باڵی دەتەکێنێ و، لەبەر خۆیەوە دەورتێنێ، “من باشم. ئەگەر هەڵۆ بیت شتێکی باشە. ئەمە واتە تۆ بەهێزی و دوو چاوی تیژت هەن. هەموو هەمانە شتگەلێکی باشن”.\nلە هەمان کاتیشدا، لە بەرخێک بڕوانە کە بەسەر زەوی تەخت ڕێدەکات، و بیردەکاتەوە و دەڵێت، “بەرخبوون شتێکی پەسەندە. من دەتوانم ڕێدۆزی بۆ ڕانەمەڕێک بکەم لەناو مەزرا. هەروەها پێ لەسەر پەنجەی کەس دانانێم [گۆشتی کەس ناخۆم]. دەزانم چۆن گیا بخۆم. شادم کە بەرخم، بەرخبوون شتێکی باشە.”\nئێستا سەرنجی هەڵۆیەکە بدە کە مەڕەکە بەسەر زەویەوە دەبینێت. ئێستا ئەو سرتەی ئەوە دەکات کە “بەرخەکان چاکن. هیچ شتێک وەک بەرخێکی بەتام چێژبەخش نیە! شتێکی خراپە کە (بەرخ) بیت، بەڵام بەرخەکان خۆیان بوونەوەرێکی سوودبەخشن [بۆ بوونەوری دیکە].”\nئێستاش لە مەڕەکە بڕوانە کە نیگای خوێناوی هەڵۆکەی درکپێکردووە. ئەو دەڵێت کە “هەڵۆکان بوونەوەری شەیتانین. پێویستە بسڕێنەوە، چونکە هیچ شتێکی چاکیان نیە. ئەوان هەمیشە فریودەر و لەناوبەر و مایەی هەڕەشەن. من ڕقم لە هەڵۆکانە. بەڕاستی بوونەوەری قێزەونن.”\n٭ئەمە واتە دەتوانین هەموو شتێک بە “باش” پۆلێن بکەین. بەڵام ئەمە لاوازی و ڕق و کینەیەی ئەم باشەیە دەگۆڕێت بۆ “خراپ”. چی بوونەوەر هەیە بەش بەحاڵی خۆی ئەخلاقیە، بەڵام ئەم سێ هەستەیە ـ وەک کاردانەوەیەک بۆ کارتێکەری هەستی و نەستی ـ موڕاڵەکانمان دەگۆڕن.\n٭ خۆی ئەم بەرسڤە خاڵی وەچەرخانێکی تری تێکستەکانی نیتچەیە. ئەو یەکەم فەیلەسوف بوو، نەک تەنها لە دانان و لابردنی بەهاکان، بەڵکو لە جۆریەتیان و پێویستیانی کۆڵیەوە؛ ئەمیش لەسەر ئاستی تاکەکەس نەک عەوام. ئەو بوو وتی کە “ڕاستی” کڵاوێکی بابردووە و هەزاران ساڵە مرۆڤایەتی لەدووی وێڵە، بۆیە لەمەدوا دەبێت لە بەهای ئەم “ڕاستیە” بکۆڵینەوە. بۆ ئەو، هەر کەسەو “ڕاستی” لە چاوی خۆیەوە دەبینێت. ئەم هەستە ڕیئاکشنەریانەشن کە ئەم ڕاستیانە دروستدەکەن، کە مرۆڤ تووشی ژیانی ڕەوەمەڕی دێت.\nنیتچە لێرە تەنانەت لەگەڵ داروینیش بەریەک دەکەوێت. لە کولانەی داروینیزمەوە، مانەوە بۆ ئەوانەیە کە خۆیان لەگەڵ ژینگەی دەوروبەر دەگونجێنن؛ بەڵام خۆگونجاندن و سندمکردنی چارەنووس لە بەرژەوەندی مێژوو، بۆ نیتچە، بەهایەکی پاسیڤە و پتر لە مۆڕالی کۆیلە نزیکە. ململانێ بۆ مانەوە، لای نیتچە، تەنیا پەیوەست نییە بە سەرکەوتنی فیزیکی مرۆڤەکانەوە؛ دەکرێت مرۆڤێک بە پلیکانەی دەسەڵات و هێز سەربکەوێت و هێزە پاسیڤەکەی هێشتا تێدا مابێت. واتە نیتچە، بە پێچەوانەی داروین، بڕوای وایە کە بوونەوەر و هێز دوو شتی جیاوازن و هێز لە شوێنێک قەتیس نابێت، بەڵکو بەردەوام خول دەخوا و پێچ دەدات.\nهەروەها، سۆشیالیزم و دیموکراسی لای نیتچە، جا چ لە ڕێی شۆڕشەوە بێت یان هەڵبژاردن، “بەرزەمرۆڤ” ناخەنەوە چونکە ئەم ئایدۆلۆژیانە سوود لە پاسیڤی “ڕەوە مەڕ” دەبینن: بە عەوام دەڵێن “کەوتنی ئێمە، کەوتنی ئێوەیە”، ڕەوەی پاسیڤیش بیری نەزۆکە و بە گوتارەکانیان سەراسیمە دەبێت. جگە لەوەش، ئەم دوو ئایدۆلۆژیایە “بەرزە مرۆڤ” یان لەناو زۆرینە تواندۆتەوە، بە بەهانەی یەکسانی و مافی مرۆڤ.\n“بەرزە مرۆڤ” لای نیتچە ئەوەیە کە پڕۆژیەکی درێژخایەنی هەیە و هێزی “سروشت” بۆی ئاوێژ دەکات؛ و چاولەڕێی ئەوە نییە کە لە بەرەکەی بخوات، بەڵکو بۆ نەوەکانی دوای خۆی جێیدەهێڵێت… ئەو کەسەیە کە بەها گشتگیرە کۆمەڵایەتیەکان دووبارە دادەڕێژتەوە، بە جۆرێک کە لەگەڵ پرۆژەکەی هاوتەریب بن… ئەو کەسەیە کە بڕوای بە داهاتوویەکی گەش هەیە، و لە نێو جەرگەی پێویستی و نەهامەتیدا سەردەرناهێنێ.\nتەنیا یەک کەشتی ھەیە: ئەفسانەی بەسروشتی بوون ...\nخۆری فەلسەفەی زانست لە هەڵهاتنەوەدا (ڕۆی باسکار) و قوتابخانەی ڕاستەقینەیی ڕەخنەیی


"کۆبوونەوەی مەکتەبی سیاسیی نەبووە"\nچوار کەس بڕیاری دەرکردنی فەرهاد سەنگاویان دەرکردووە لە یەکێتی\nئەمڕۆ بڕیاری دەرکردنی فەرهاد سەنگاوی لە یەکێتی ڕاگەیەندرا بە ناوی مەکتەبی سیاسییەوە و بە گوێرەی زانیارییەکانی سپیش بڕیارەکە لە لایەن مەکتەبی سیاسییەوە نەدراوە کە ١٧ ئەندامن و تەنها لەلایەن کۆسرەت ڕەسوڵ و ئەندامانی دەستەی کارگێڕەوە دراوە.\nبە گوێرەی زانیارییەکانی ماڵپەڕی سپی میدیا، هەریەکە لە کۆسرەت ڕەسوڵ جێگری سکرتێری گشتی یەکێتی، هەریەکە لە مەلا بەختیار و عومەر فەتاح و حاکم قادر کۆبوونەتەوە و بە ناوی مەکتەبی سیاسییەوە بڕیاری دەرکردنی فەرهاد سەنگاویان داوە بەهۆی بەشداریکردنی لە "جوڵانەوەی نەخێر لە ئێستادا".\nسپی زانیویەتی کە کۆبوونەوەی مەکتەبی سیاسیی ئەنجام نەدراوە و ئەو چوارکەسە بڕیاری دەرکردنی فەرهاد سەنگاویان دەرکردووە.\nئەمڕۆ ڕاگەیەندراوێک بە ناوی مەکتەبی سیاسیی یەکێتییەوە بڵاوکرایەوە و تێیدا هاتبوو "بڕیارمان دا فەرهاد سەنگاوی لە ڕیزەکانی خۆمان وەدەربنێین، چونکە چووەتە ڕیزی کامپینی (نەخێر لە ئێستادا بۆ ڕیفراندۆم)."\nئاماژەی بەوەش کرد، مافی چارەنووس و ڕیفراندۆم و سەربەخۆیی بڕیاری ئەنجومەنی سەرکردایەتی یەکێتییە و لادان لێی توندترین سزای حزبی لەسەرە.\nئەوەشی وتووە، فەرهاد سەنگاوى لەدواى راپەڕینەوە بەردەوام دەڵێت "باشترین هەل بۆ کورد هەڵکەوتووە، بۆ سەربەخۆیى، بەڵام سەرکردایەتى سیاسى کوردستان ناوێرن بڕیارى سەربەخۆیى بدەن" کەچى، کاتێک سەرکردایەتى سیاسى کوردستان بڕیارى ریفراندۆم دەدات، دەچێتە ڕیزى کامپینى (نەخێر لەئێستادا بۆ ریفراندۆم).\nڕۆژی هەشتی ئەم مانگە لە شاری سلێمانی ژمارەیەک سیاسەتمەدار و سەرمایەدار و ڕۆژنامەنووس جووڵانەوەی نەخێریان لە ئێستادا بۆ ڕیفراندۆم ڕاگەیاند.\nئه‌م بابه‌ته 8428 جار خوێنراوه‌ته‌وه


Kurdipedia - ئەمساڵ عەمرەکارانی کورد 20 ملیۆن دۆلار دەبەنە سعودیە\n📊 ئەمساڵ عەمرەکارانی کورد 20 ملیۆن دۆلار دەبەنە سعودیە | Group: Statistics and Surveys | Articles language: 🏳 کوردیی ناوەڕاست\nئەمساڵ عەمرەکارانی کورد 20 ملیۆن دۆلار دەبەنە سعودیە\nپێشبینی دەکرێت تێچووی ئەمساڵی عەمرەکارانی هەرێمی کوردستان بۆ عەرەبستانی سعودی بگاتە نزیکەی 20 ملیۆن دۆلار، وەزارەتی ئەوقاف و یەکێتی زانایانیش داواکارن ئەو کەسانە لە بری گەشتی عەمرە، هاوکاری خەڵکی کەمدەرامەت بکەن.\nلە رۆژی 09-01-2016ەوە عەمرەکانی هەرێمی کوردستان دەستیان بە گەشت بۆ سعودیە کردووە، تێچووی هەر عەمرەکارێکیش 900 تاوەکو 1100 دۆلارە. هەرچەندە بەراورد بە ساڵی رابردوو بەهۆی قەیرانی داراییەوە خەڵکی کوردستان کەمتر عەمرە دەکەن، بەڵام هەر لە ئێستاوە پێشبینی دەکرێت، بە ملیۆنان دۆلار لەو گەشتەدا خەرج بکرێ.\nساڵی رابردوو 30 هەزار کەس گەشتی عەمرەیان کردووە، گەشتی ئەمساڵیش هەر لە ئێستاوە وا دیارە کە زۆر زیاترە لەوەی بەرپرسانی ئەوقاف و کۆمپانیاکانی تایبەت بەو بوارە پێشبینییان دەکرد.\nمەریوان نەقشبەندی، بەڕێوەبەری پەیوەندییەکان و پێکەوەژیانی ئاینی لە وەزارەتی ئەوقاف و کاروباری ئاینی لە هەرێمی کوردستان بە (رووداو)ی راگەیاند کە بەپێی ئامارەکانی ئەوان لەو رۆژەوەی گەشتی عەمرە کراوەتەوە، تاوەکو رۆژی 13-02-2016 زیاتر لە 2000 عەمرەکاری کورد چوونەتە سعودیە، تێچووی گەشتی هەر هەمووشیان نزیکەی سێ ملیۆن دۆلار بووە.\nمەریوان نەقشبەندی گوتی "کرێی فڕۆکە و مانەوەی هوتێل لەنێوان 900- 1100 دۆلارە، جگە لەوەش عەمرەکاران بە دەستی بەتاڵ ناگەڕێنەوە و پارەیەکی زۆر لە کڕینی خواردن و دیاری خەرج دەکەن".\nهەر عەمرەکارێک ماوەی 10 تاوەکو 12 رۆژ لە سعودیە دەمێنێتەوە، هەرچەندە لە ماوەی مانگێکدا تەنیا 2000 عەمرەکاری کورد چوونەتە سعودیە، بەڵام مەریوان نەقشبەندی پێشبینی دەکات لەگەڵ نزیکبوونەوەی مانگی رەمەزان بە لێشاو خەڵک روو لە سعودیە بکەن بۆ عەمرە. مەریوان گوتی "ئێستا گەشتی عەمرە هەرزانە، بەڵام تا مانگی رەمەزان خواستی لەسەر زیاتر دەبێت و رەنگە زیاتر لە 10 هەزار کەسیش گەشت بکەن. ئەگەر هەر یەکێکیش لانیکەم هەزار و پێنجسەد دۆلار خەرج بکات، تێچوویان دەگاتە نزیکەی 15 ملیۆن دۆلار".\nلەساڵی 2009وە لە وەزارەتی ئەوقاف 78 هەزار کەس ناویان بۆ فەریزەی حەج تۆمار کردووە و تائێستاش بۆ حەجی ئەمساڵ تیروپشک نەکراوە، مەریوان گوتی "بەشێکی زۆری ئەو کەسانەی ناویان بۆ فەریزەی حەج تۆمار کردووە، چاوەڕێی دەرچوونی ناوەکانیانن، بەڵام ئەگەر ناویان بۆ ئەمساڵ دەرنەچێت، پەیوەندییان پێوە کردووم کە رەنگە بەشێکی زۆریان گەشتی عەمرە بکەن، ئەگەر ئەو کەسانەش گەشتەکە بکەن، بێگومان تێچووی ئەمساڵی عەمرە لە هەرێمی کوردستان لە 20 ملیۆن دۆلار نزیک دەبێتەوە".\nقەیرانی دارایی تەنگی بە حکومەت هەڵچنیوە و زۆر بە زەحمەت نیوەی پارەی مووچەخۆرانی پێ پەیدا دەکرێت، بازاڕی هەموو شتێک لە جووڵە کەوتووە، بۆیە بەرپرسانی وەزارەتی ئەوقاف دەڵێن لەو باوەڕەدا نەبوون خەڵک بەو ژمارەیە گەشتی عەمرە بکات.\nوەزارەتی ئەوقاف و یەکێتی زانایان داواکارن لە هاووڵاتیان لە جیاتی گەشتی عەمرە، ئەو پارەیە بدەنە ئەو کەسانەی پێویستیان پێیەتی، نەقشبەندی گوتی "پێشتر لەلایەن وەزارەت و مامۆستایانی ئاینی راگەیەندراوە کە گەشتی عەمرە سوننەتە نەک فەرز، بۆیە ئێستاش باشتر وایە خەڵک لە جیاتی ئەوەی ئەو پارەیە ببەنە دەرەوەی وڵات، بیدەنە ئەو کەسانەی پێویستیانە".\nمەلا عەبدوڵڵا سەعید، سەرۆکی یەکێتی زانایانی ئاینیی ئیسلامی لە کوردستان روونیکردەوە کە گەشتی عەمرە لە کاتێکدا خێری زیاترە خەڵک لە ژیانێکی باشدا بژین، بەڵام لەم کاتەدا ئەو کەسانەی ئەو گەشتە دەکەن وا باشترە هاوکاری خەڵکانی کەمدەرامەت بکەن، چونکە یارمەتیدانی خەڵک گرنگترە.\nهەر لەوبارەوە سەید عەبدوڵڵا سەید محەممەد کە خاوەنی کۆمپانیایەکی گەشتیارییە، دەڵێت "خەڵک لە هەموو ئاستەکاندا گەشت دەکەن و تێچووی کەسێکیش نزیکەی هەزار دۆلارە، چونکە زۆربەیان وەکو جاران دیاری زۆر ناکڕن، بەڵام خەڵکیش هەیە داوای هوتێلی پێنج ئەستێرە دەکەن".\nبە گوتەی ناوبراو، ئەوان لە گەشتی هەر کەسێک نزیکەی 50 دۆلار سوودمەند دەبن "ئێمەش لەو باوەڕەدا نەبووین لەم کاتەدا ئەو خەڵکە زۆرە گەشتی عەمرە بکەن، وەکو خۆیشم پێم باشە ئەو کەسانە پارەکە بدەنە خەڵکانی کەمدەرامەت".\n1. 👁 09-01-2016\n2. 👁 13-02-2016\n3. 👁 16-02-2016\n4. 👁 16-02-2016\n➕ Added by (Hawrê Baxewan) on Feb 16 2016 7:17AM\n✍ This item recently updated by (System Administrator) on: Jan 22 2017 9:41AM\n👁 This item has been viewed 5,493 times\n📊 Statistics Articles 381,153\n🗄 Sources 15,931


بازرگانی به ئه‌ندامه‌كانی جه‌سته له ئێران ڕووی له‌زیاد بوون كردوه\nبازرگانی به ئه‌ندامه‌كانی جه‌سته له ئێران ڕووی له‌زیاد بوون كردوه\nڕاپۆرتێكی پزیشكی له وڵاتی ئێران ئاشكرای كردوه ئه‌و كه‌سانه‌ی بازرگانی به ئه‌ندامه‌كانی جه‌سته‌ی مرۆڤه‌وه ده‌كه‌ن پاره‌یه‌كی زۆریان ده‌ست ده‌كه‌وێت و بۆ ئه‌وه‌ش سوودیان له دۆخی هه‌ژاره‌كان و ئه‌و كه‌سانه‌ش وه‌رگرتوه كه ئالوده‌ی به‌كارهێنانی مادده‌ی هۆشبه‌ر بوون.\nئه‌م ڕاپۆرته كه له‌لایه‌ن كۆمه‌ڵه‌ی ناڕازی له ئێران بڵاوكراوه‌ته‌وه تیایدا هاتوه هه‌ندێك كه‌س بازرگانی به گورچیله و جگه‌ر و گلێنه‌ی چاو ده‌كه‌ن و له مانگێكدا بڕی 45 هه‌زار جونه‌ی ئه‌سته‌رلینیان ده‌ست ده‌كه‌وێت و ده‌بنه ڕاوچی ئه‌و كه‌سانه‌ی كه پێویستیان به بڕێكی زۆر له پاره هه‌یه و ئه‌و كه‌سانه ڕازی ده‌كه‌ن كه ئالوده‌ی ماده‌ی هۆشبه‌رن بۆ ئه‌وه‌ی بۆ ده‌ستكه‌وتنی بڕێك له مادده‌ی هۆشبه‌ر ئه‌ندامه‌كانی له‌شیان بفرۆشن و بۆ ئه‌وه‌ش ڕیكلام به دیواری شوێنه گشتیه‌كان هه‌ڵده‌واسن.\nیه‌كێك له شه‌قامه گشتیه‌كانی تاران له ئێستادا به شه‌قامی گورچیله ناسراوه به‌هۆی ئه‌وه‌ی ژماره‌یه‌كی زۆر له ڕیكلام بۆ فرۆشتنی گورچیله له‌لایه‌ن بازرگانه‌كانی جه‌سته‌ی مرۆڤ تیایدا بڵاوكراوه‌ته‌وه.\nگورچیله یه‌كێكه له‌و ئه‌ندامانه‌ی كه زۆر داواكاری له‌سه‌ره و نرخه‌كه‌ی ده‌گاته 10 هه‌زار بۆ 50 هه‌زار دۆلار و نرخی گلێنه‌یه‌كی چاو 20 هه‌زار دۆلاره و مۆخی ئێسك نرخه‌كه‌ی 10 هه‌زار دۆلاره و هۆكاری سه‌ره‌كی ئه‌م بازرگانی كردنه به ئه‌ندامه‌كانی جه‌سته ده‌گه‌ڕێنرێته‌وه بۆ خراپی ئه‌و دۆخه داراییه‌ی كه ئه‌و وڵاته تێی كه‌وتوه.\nساڵانه له ئێران هه‌زاران گورچیله ده‌فرۆشرێت و زۆرینه‌ی ئه‌و كه‌سانه‌ی كه گورچیله‌كانیان ده‌فرۆشن ته‌مه‌نیان له‌نێوان 22 بۆ 34 ساڵه.\nئه‌م بابه‌ته 1712 جار خوێنراوه‌ته‌وه\nهەندێك لەو خواردنانەی كە ڤیتامین C یان لە پرتەقاڵ زۆر زیاترە


ئەردۆغان نەمسا بە هەڵایسانەوەی شەڕی خاچ پەرەستی تۆمەتبار دەکات - IUVMPRESS\nئەردۆغان نەمسا بە هەڵایسانەوەی شەڕی خاچ پەرەستی تۆمەتبار دەکات\nڕەجەب تەیب ئەردۆغان سەرۆک کۆماری تورکیا لە کاردانەوەیەکی توند بە داخستنی چەند مزگەوت لە لایەن حکوومەتی نەمساوه و ئەگەری کردنە دەرەوەی ٤٠ پێش نوێژ لەو وڵاتە، نەمسای بە هەڵایسانەوەی شەڕی خاچ پەرەستی تۆمەتبار کرد.\nبە پێی ڕاپۆرتیIUVMPRESS، ڕەجەب تەیب ئەردۆغان سەرۆک کۆماری تورکیا لە ڕێوڕەسمێکی بەربانگ کردنه‌وه و لە ناڕەزایەتی بە کارە نوێیەکانی دەوڵەتی نەمسا هۆشداریی دا: ئەورووپا ئەو جۆرە هەڵوێستانەی خۆی چاک بکات. ئەگینا ئاوەها هەڵسوکەوتێک ئەبێ جۆرێکی دیکە وەڵام بدرێنەوە. وا بیر نەکەنەوە کە پاش ئەوەی کە ئێوە پێش نوێژەکانتان کردە دەرەوە ئێمە دادەنیشین و دەڕوانین.\nداخستنی مزگەوت و بەربەرەکانێ لە گەڵ ئیسلامی سیاسی و کردنە دەرەوەی پێش نوێژەکان پاش هاتەن سەر کاری دەوڵەتی هاوپەیمانی و بوونی ڕاستگەراکان لە نەمسا هاتووەتە پێشەوە و بووەتە هۆی ڕەخنەی زۆر بۆ سەر ئەو وڵاتە.\nنووسینگەی سەرۆکی نەمسا ڕۆژی هەینی لە کۆنفڕانسێکی ڕۆژنامەڤانیدا پلانەکانی دەوڵەتی بۆ بەربەرەکانێ لە گەڵ ئیسلامی سیاسی شرۆڤە کرد.\nپلانە نوێیەکانی دەوڵەتی نوێی نەمسا زیاتر ڕوویان لە گەورەترین گرووپی بیانی موسڵمانانی ئەو وڵاتە واتا تورکەکانی دانیشتووی نەمسایە. بە گشتی زیاتر لە ٣٦٠ هەزار موسڵمانی تورک لە نەمسا دەژین.\nدەوڵەتی نەمسا چالاکییەکانی ڕێکخراو و ئەنجومەنەکانی سەر بە ئاتیب، یەکێتی تورکی- ئیسلامی بۆ هاوکاریە فەرهەنگی و کۆمەڵایەتییەکانی لە نەمسا لە ژێر چاوەدێری هەبووە.\nهێربێرت کیکل، وەزیری ناوبخۆی نەمسا دەڵێت دۆخی نوێژەکە کە گومانی پێشێل کردنی یاسای قەدەغە بوونی وەرگرتنی یارمەتی ئابووری لە وڵاتانی بیانییان لە سەرە، لێک دەدرێتەوە و کردنە دەرەوەی لانیکەم دوو کەسیان پشت ڕاست کراوەتەوە.\nیەکێک لە ئەو مزگەوتانە کە بڕیارە دابخرێت لە لایەن گرووپی گورگە خۆڵەمێشییەکانەوە ئیدارە کراوە کە لە گرووپە توندڕەوە نەتەوە پەرستەکانی تورکیا دێنە ئەژمار. دەوترێت کە ئەو گرووپە لە ئەو مزگەوتە وەکوو کەرەسە کەڵکی وەرگرتووە.\nئەردۆغان داوای ڕادەست کردنەوەی ۱۳٦ سیاسی لە ئاڵمانیا دەکات\nئەردۆغان و پوتین جەخت لە سەر پاراستنی یەکپارچەیی خاکی سوریا دەکەنەوە\nئەردۆغان هوشداری دایە ئەمریکا: بە زمانی هەڕەشە لە گەڵ ئێمە قسه مەکەن\nئەردۆغان لە گەماڕۆ دانی دوو وەزیری ئەمریکایی هەواڵی دا\nپێداگریی ئەردۆغان لەسەر ناساندنی کابینەی نوێ\nبڕیاری شێلگیری تورکیا بۆ بازرگانی لەگەڵ ئێران بە کەڵک وەرگرتن لە ئەرزی نیشتمانی خۆی\nدەسپێکی سیستمی نوێی حکومەتی تورکیا لە حەوتەی داهاتووڕا


You are at:Home»تەوەر»هەواڵ»تایبه‌ت»ئەردەلان نورالدین محمود: سەردانی سەرۆکی هەرێم بۆ بەغدا زۆر گرنگە\nBy nuche.net on\t 2020/07/06 تایبه‌ت, دیمانه‌ی ته‌وه‌ر, گرنگ\nد. ئەردەلان محەمەد لە دیمانەیەکى تایبەتدا لەگەڵ نوچەنێت دەڵێت: بڕینى بەشە بودجە و موچەى هەرێمى کوردستان، پشتى بە بڕیارێکى کارگێڕى سەرۆک وەزیرانى عێراق بەست نەک دەستور. بڕیارەکانی بەغدا دژ بە هەرێم رەهەندی یاسایی نییە و سیاسییە.\nسەبارەت بە گفتوگۆی نێوان شاندی دانوستانکاری هەرێم و بەغدا رایوایە، کێشەکانى هەرێم لەگەڵ بەغدا بەتایبەت دەربارەى بەرهەمهێنانى نەوت و بودجە، زیاتر بۆتە کێشەیەکى کەسی. ئەمە وایکردووە ڕیککەوتن لەگەڵ بەغدا زەحمەت بێت.\nنوچە: لە کۆتایی ۲۰۱٤ بودجە و موچەی هەرێم لەلایەن بەغداوە بڕدرا، هەرێمی کوردستان ئەم بڕیارەی بەغدای بە بڕیارێکى نایاسایی و نادەستوری ناوبرد، ئەوەی گرنگە لای خەڵک و میدیای کوردى بەپێی کام ماددەی یاسایی و دەستووری عێراق، بەغدا پێشێلی دەستوری کردووە؟\nد. ئەردەلان محەمەد: بەغدا کە بەشە بودجەى کوردستانی بڕی لە ٢٠١٤ ، تەنیا پشتی بە بڕیارێکی کارگێرى سەرۆک وەزیرانی ئەوکات (نورى مالیکى) بەست، بۆیە نە دەستوری عێراق و نە یاساى بودجەى ئەوکات مافى بە سەرۆک وەزیرانی عێراق نەدەدا ئەم کارە ئەنجام بدات، ئەوەش بە دانپێدانانى سەرۆک وەزیران و ئەنجوومەنى وەزیران.\nلە سەرەتاى دەستپێکردنى خولى سێیەمى پەرلەمانى عێراق، کە لە (١/ ٧ / ٢٠١٤) دەست بەکاربووین، لە بەیاننامەیەکى بەندە سەبارەت بە بەشە بودجەى هەرێمى کوردستان بوو لە نێو هۆڵى پەرلەمان پێشکەشمان کرد، بە نوسراوێکی ئەنجومەنى نوێنەرانیش بە شێوەى پرسیار ئاراستەى ئەنجوومەنى وەزیرانمان کرد، وەڵامى ئەوان دانپێدانان بوو بەوەى کە بڕیارەکە بڕیارێکى کارگێریە و پشتى نە بەستووە بە دەستور و یاساى بودجە، بەڵکو بەهۆى ناکۆکى نێوان هەرێم و بەغدا لە بابەتى وەبەرهێنان لە نەوتى هەرێمى کوردستان دەرچووە، بۆ زیاتر ڕوون کردنەوەش وێنەى بەیاننامەکە و وەڵامى ئەنجومەنى وەزیرانتان بۆ هاوپێچ دەکەم. ئەمە سەرەڕاى ئەوەى بەغدا لە ساڵانی ڕابردوو نزیکەى (٥٥) ماددەى دەستوری پێشێلکردووە، کە بەشێکى زۆریان تایبەتمەندن بە پەیوەندییەکانى نێوان هەرێم و بەغدا.\nنوچە: لەسەردەمی نوری مالیکی بودجەی هەرێمی کوردستان رِاگیرا، دەبینین لەسەردەمی عەبادیش ئەم سیاسەتە درێژەی هەبوو لەگەڵ ئەوەی شەڕی داعش بەرۆکی هەرێمی کوردستانی گرتبوو، لە هەمانکاتدا نرخی نەوت دابەزی و هاتنی پەنابەرانیش لەلایەک، ئێوە کە لەسەردەمی عەبادی ئەندامی پەرلەمانی عێراق بوون، نوری مالیکی و عەبادی لە بڕیارى نەناردنی بوجە بۆ هەرێمی کورستان پشتیان بەچی دەبەست؟\nد. ئەردەلان محەمەد: راستە لە سەردەمى عەبادى، بڕینی بەشە بودجەى کوردستان درێژەی هەبوو، بەڵام ئەم جارە هۆکار و ئامرازی بڕینەکە جیا بوو، لە سەرەتاى دەست بەکاربوونى عەبادى وەک سەرۆک وەزیرانی عێراق، هەرێمى کوردستان هەوڵى گەیشتن بە چارەسەرێکى دا لە گەڵ بەغدا بە تایبەت بۆ کێشەکانى نەوت و غاز و بودجە، بەڵام نیمچە رێککەوتنێک ئەنجامدرا و دەقى رێککەوتنەکە بوو بە چەند ماددەیەکى یاسایی لە نێو یاساى بودجەى عێراق، یاساکە شەرعیەتى دایە حکومەتى بەغدا کە هەرکاتێک حکومەتى کوردستان پابەند نەبێت بە ڕێککەوتنەکە، کە بریتى بوو لە ناردنى (٢٥٠) هەزار بەرمیل لە ڕێگەى کۆمپانیاى سۆمۆى عێراقى، ئەوە حکومەتى بەغدا مافى دەبێت بەشە بودجەى کوردستان ببڕێت، بۆیە لەم کاتەوە تاکو ئێستا هەمان ڕێککەوتن بۆتە ماددەیەکى یاسایی لە نێو گشت یاساکانى بودجەى عێراق.\nنوچە: بۆچی لەسەردەمی کابینەی عادل عەبدولمەهدی مووچەی هەرێمی کوردستان دەنێردرا، بەڵام لەدوای دەستلەکارکێشانەوەی، دیسان بەغدا ناردنی موچەی هەرێمی ڕاگرت؟\nد. ئەردەلان محەمەد: لە سەردەمى عادل عەبدولمەهدى جەخت لەسەر هەمان ڕێککەوتنى پێشوو کرایەوە و ڕێککەوتنەکە رٍێککەوتنێکى ناوەکى لەگەڵدا بوو، بێ تۆمارکردن کە بریتى بوو لە دەسەڵات دان بە حکوومەتى هەرێم، کە شایستە داراییەکانى ئەو کۆمپانیا بیانیانەى کە گرێبەستیان لەگەڵ هەرێمى کوردستان کردووە خەرج بکات لەو بەشەى، کە دەبێتە شایستەى حکومەتى بەغدا، واتە بەغدا بە شێوەى ناراستەوخۆ بەشە بودجەکەى لە هەرێم وەردەگرت و دەیدا بە کۆمپانیا بیانییەکان کە گرێبەستیان لەگەڵ هەرێم ئەنجامداوە، بەڵام ئەم ڕێککەوتنە ناوەکی و نهێنییە ئاشکرا نەبوو بۆ ڕاگەیاندنەکان، وە پاش ئەوەى فشارێکى زۆر لە سەر عادل عەبدولمەهدی دروست بوو لە سەرەتاى (٢٠٢٠) ناچار بوو موچەى مانگى شوبات ببڕێت. بێگومان کێشەى بودجەى هەرێمى کوردستان بە پێى کەسایەتییەکان گۆڕانکاریان بەسەردا هاتووە لە ساڵانى ڕابردوو، ئەمەش ئەوە دەسەلمێنیت کە کێشەکان کێشەى دەستوری نین، بەڵکو کەسى و حزبین.\nنوچە: لەماوەی هەردوو کابینەی عادل عەبدولمەهدی و ئێستاش کازمی، کەتازە بۆتە سەرۆکی وەزیرانی عێراق، زیاتر لە ۵ جار شاندی هەرێمی کوردستان سەردانی بەغدای کردووە، ئەوەی دەبینین مەرجەکانی بەغدا بۆ ڕێککەوتن لەسەر ناردنی موچەی فەرمانبەرانی هەرێمی کوردستان، هەرجارێک شاندی هەرێم دەچێتە بەغدا گۆڕانکاری بەسەردا دێت بە بۆچوونی ئێوە هۆکارەکەی چییە؟\nد. ئەردەلان موحەممەد: هۆکارەکانى نەگەیشتن بە رٍێککەوتنێکى ستراتیژیی نێوان هەرێم و بەغدا زۆرن، بەشێکیان پەیوەستە بە بارودۆخى ئابوریی عێراق بە گشتى ودابەزینى نرخى نەوت، بەشێکى تریان نەبوونى لایەنێکى بێ لایەنە لە نێوان هەردوولا، کە بتوانێت بڕیار بدات و هەردوولا پابەند بکات، ئەوە سەرەراى نەبوونى هەژمارێکى تەواو و پەسەند کراو لەسەر داهاتى هەردوولا لە ساڵانى ڕابردوو، نابێت دەمارگیری شیعە بەرامبەر بە کورد لە چارەسەکردن کێشەکان لە یاد بکەین، ئەوان کوردیان خستۆتە نێوەندێک کە نە دەتوانى سەربەخۆ بێت و نە دەشتوانێت لەگەڵ بەغدا بێت، بۆیە حکومەتى هەرێم پێویستە هەرچى زووە بگات بە ڕێککەوتنێکى ستراتیژی لەگەڵ بەغدا، چونکە دواکەوتن لەم بابەتە لە بەرژەوەندى کوردستان نابێت.\nنوچە: لە کاتى دروستبوونى کێشە لە نێوان هەرێم و بەغدا بەتایبەت لەسەر مەسەلەى بودجە، هەندێ لە سەرۆک وەزیرەکانى عێراق موچە و بودجە دەنێرن، بەڵام کە سەرۆک وەزیران دەگۆڕدرێ دەبێ دووبارە هەرێمى کوردستان بچێتەوە بۆ بەغدا سەرلەنوێ دانوستاندن بکەوە لەگەڵ کابینەى نوێیدا، ئایا پێدانى مافە داراییەکانى هەرێم دەستورین چۆن سەرۆک وەزیرانێک دەتوانى ناردنى بودجە بۆ کوردستان ڕاگرێ؟ ئایا هەرێمىى کوردستان دەتوانى لە دادگاى فیدڕاڵى سکاڵا تۆمار بکات لەسەر ئەم پرسە، ئەگەر دادگا بڕیارى لە بەرژەوەندى هەرێم دا، دەتوانێ حکومەتى عێراق پابەند بکات بە ناردنى بوودجە بۆ هەرێم؟\nد. ئەردەلان محەمەد: لە پێشتر ئاماژەمان بەوەدا کە کێشەکان بۆتە کێشەى کەسى و بە گۆڕانى سەرۆک وەزیرانەکان گۆراِنکاری بەسەر ڕێککەوتنەکان دا دێت، بەڵام باشترین چارەسەر دانانى ستراتیژیەتێکى بنەڕەتییە لە نێوان هەردوولا، لەسەر بابەتە ستراتیژییەکان، کە بە گۆڕینى کەسەکان گۆڕانکاری بەسەردا نەیێت، بۆیە سەرکەوتنێکى گەورە تۆمار دەکرێت بۆ حکومەتى ئێستاى هەرێمى کوردستان ئەگەر بگاتە ئەم ئامانجە، ئەگەر نەکراش حکومەتى هەرێم، ئامانج و جێبەجێکردنى پلانەکانى کابینەکەى ئەستەم دەبێت.\nهەروەها حکومەتى هەرێم لە ساڵانى ڕابردوو و تاکو ئێستایش بۆ بابەتى بەشە بودجە پەناى نەبردۆتە بەر دادگاى فیدراڵى، هەرچەندە بەڕاى بەندە دەکرا لە ساڵانى بەر لە ڕێککەوتنى نەوت بگات بە ئەنجامى باش، بەڵام دواى ڕێککەوتنەکە پەنا بردنەبەر دادگا لە بەرژەوەندى کوردستان نابێت، چونکە ڕێژەى دادوەرەکان و نەبوونى متمانەى تەواو بە دادگا و گۆڕینى ڕای دادگاى ئیتحادى، لە پرسەکانى تر لەگەڵ گوڕینى کەسایەتى سەرۆک وەزیرانەکانى عێراق، ئەوەى سەلماندووە، کە حکومەتى کوردستان لە پەنابردن بۆ دادگاى ئیتحادى سود وەرناگرێت.\nنوچەنێت: لەچەند ڕۆژى ڕابردوو سەرۆکی هەرێمی کوردستان سەردانی بەغدای کرد، پێتوانییە سەردانەکەی نێچیرڤان بارزانی، کاریگەری ئەرێنی دەبێ لەسەر ئاراستەى گفتوگۆکان دەربارەى موچەی فەرمانبەرانی هەرێم و ڕێککەوتنی شاندی هەرێم لەگەڵ بەغدا؟\nد. ئەردەلان محەمەد: سەردانى سەرۆکى هەرێمى کوردستان بۆ بەغدا زۆر گرنگە، من چەندین جار داوام کردووە نوسینگەى حکومەتى هەرێمى کوردستان لە بەغدا، چۆڵ نەکرێت و بە بەردەوامى یەکێک لە جێگرەکانى سەرۆک یان جێگرانى سەرۆکى حکومەتى هەرێمى کوردستان لە بەغدا بێت، لە هاتووچۆ کردنى لایەنەکان بەردەوام بێت و رێکار و ئەرکى گشت ئەندامانى کوردستان لە پەرلەمانتاران و وەزیرەکان و بریکارەکان و بەرێوەبەرە گشتییەکان، دیارى بکات و رێکیان بخات لە بەرژەوەندى حکومەتى هەرێمى کوردستان، بۆیە پشتگوێخستنی بەغدا و تەنیا سەردانیکردن لە کاتى پێویستدا لە لایەنى سەرۆکایەتیى هەرێم و حکومەت، لە بەرژەوەندى هەرێمى کوردستان نابێت، واتە چەند سەردانیکردن زیاتر بکەین پەیوەندییەکان بەهێزتر دەبێت و پێشکەوتنى زیاتر دەبینین.\nله‌به‌ر سێ هۆكار به‌هاى دینار به‌رانبه‌ر دۆلار جێگیر نابێت


📊 ئاوی کۆگاکراوی عێراق لە 27 بۆ 17 ملیار لیتر سێجا کەمبووەتەوە آمار و گەپ آزمایی\n📅 زمان اضافه کردن Jun 4 2018 11:05PM\nبەرپرسێکی وەزارەتی سەرچاوەکانی ئاوی عێراق رایگەیان [ فرەتر(ویشتر)... 👁] ✖ ✖ ✖ 0 1 ✔ 93% ✍ هـ.ب. 4-6-2018 23:05:16\n📊 پڕۆژەی گاپ مەترسیی گەورە لەسەر ناوچەکە دروستدەکات آمار و گەپ آزمایی\n📅 زمان اضافه کردن Jun 4 2018 10:59PM\n👁 اێ بەخشە 2,470 گل سئرکریائە(دێینە)\nشارەزایەکی بواری ئاو و وزە ئاشکرایدەکات، جێبەجێکرد [ فرەتر(ویشتر)... 👁] ✖ ✖ 0 0 ✔ 99% ✍ هـ.ب. 4-6-2018 22:59:18\n📊 تورکیا؛ تێکڕای هەڵاوسانی نرخ بەرێژەی 12% بەرزدەبێتەوە آمار و گەپ آزمایی\n📅 زمان اضافه کردن Jun 4 2018 10:57PM\n👁 اێ بەخشە 1,642 گل سئرکریائە(دێینە)\nبەپێی ئامارە فەرمییەکان لە مانگی ئایاری رابردوو، ت [ فرەتر(ویشتر)... 👁] ✖ ✖ ✖ 0 0 ✔ 93% ✍ هـ.ب. 4-6-2018 22:57:39\n📊 زیاتر لە 35 دووکانی زێڕفرۆشی لە شاری کرماشان داخراون آمار و گەپ آزمایی\n📅 زمان اضافه کردن Jun 4 2018 10:19AM\n👁 اێ بەخشە 1,537 گل سئرکریائە(دێینە)\nئاژانسی کوردپا: بە هۆی مەندیی بازاڕ و هەڵاوسان و ب [ فرەتر(ویشتر)... 👁] ✖ ✖ ✖ 0 0 ✔ 93% ✍ هـ.ب. 4-6-2018 10:19:47\n📝 گەمارۆی دەوڵەتانی ئێران و تورکیا دژی خەڵکی عێراق و کوردستان سەرکۆنە دەکەین! وەڵگەنۆمەل\n📅 زمان اضافه کردن Jun 4 2018 10:49PM\n👁 اێ بەخشە 1,286 گل سئرکریائە(دێینە)\nماوەی چەند ڕۆژێکە دەوڵەتانی کۆنەپەرست و فاشیستی ئێ [ فرەتر(ویشتر)... 👁] ✖ ✖ ✖ 0 0 ✔ 95% ✍ هـ.ب. 4-6-2018 22:49:22\n📊 نزمبوونا بهایێ تیمەنێ ئیرانی زیان گەهاندییە بازرگانێن هەرێمێ آمار و گەپ آزمایی\n📅 زمان اضافه کردن Jun 4 2018 11:01PM\n👁 اێ بەخشە 1,497 گل سئرکریائە(دێینە)\nدواڕۆژ، بورهان یەحیا سەرۆکێ ژۆرا بازرگانی و پیشەس [ فرەتر(ویشتر)... 👁] ✖ ✖ ✖ 0 0 ✔ 93% ✍ هـ.ب. 4-6-2018 23:01:25\n📝 هەپەگە: 15 سەرباز و کۆنترایەک کوژران 04-06-2018 وەڵگەنۆمەل\n📅 زمان اضافه کردن Jun 4 2018 3:39PM\n👁 اێ بەخشە 3,089 گل سئرکریائە(دێینە)\nناوەندی ڕاگەیاندنی هێزەکانی پاراستنی گەل - هەپەگە [ فرەتر(ویشتر)... 👁] ✖ ✖ ✖ 0 0 ✔ 93% ✍ هـ.ب. 4-6-2018 15:39:44\n📊 کانێکی زێڕ لەڕۆژهەڵاتی کوردستان داخرا آمار و گەپ آزمایی\n📅 زمان اضافه کردن Jun 4 2018 1:20PM\nبەهۆی گردبوونەوە و لەسەر ویستی دانیشتووانی چەندین [ فرەتر(ویشتر)... 👁] ✖ ✖ ✖ 0 0 ✔ 89% ✍ هـ.ب. 4-6-2018 13:20:02\n📊 کێڵگەی نەوتی (نەفتخانە)ی خانەقین دەدرێتە کۆمپانیایەکی چینی آمار و گەپ آزمایی\n📅 زمان اضافه کردن Jun 4 2018 2:22PM\nوەزارەتی نەوتی عێراق ئاشکرای کرد گرێبەستی سەرەتایی [ فرەتر(ویشتر)... 👁] ✖ ✖ 0 0 ✔ 99% ✍ هـ.ب. 4-6-2018 14:22:09\n📝 یەکێتی تەحسین نامیق دەکاتە بەرپرسی پەیوەندییەکانی دەرەوە لە جێگەی عەبدولرەزاق فەیلی وەڵگەنۆمەل\n📅 زمان اضافه کردن Jun 20 2018 9:21PM\n04-06-2018 [ فرەتر(ویشتر)... 👁] ✖ ✖ 0 1 ✔ 91% ✍ هـ.ب. 20-6-2018 21:21:30


ئاگادارییه‌ك له په‌روه‌رده‌ی هه‌ولێره‌وه بۆ تاقیكردنه‌وه‌كانی سبه‌ینێ\nبەرێوەبەرایەتی گشتیی پەروەردەی هەولێر بڕیاریدا كه سبه‌ینێ شه‌ممه‌وه تاقیكردنه‌وه‌كانی كۆتایی وه‌رزی یه‌كه‌م له كاتژمێر ٩:٣٠ خولەک ئه‌نجام بدرێت.\nپه‌روه‌رده‌ی هه‌ولێر رایگه‌یاندوه: لە ڕۆژی شەممە (١٥ی ١ ی ٢٠٢٢) وە تاقیکردنەوە و هەڵسەنگاندنی کۆتایی وەرزی یەکەمی گشت قۆناغەکانی خوێندن له سنوری پارێزگای هه‌ولێر بە ( پەروەردەکانی سنووری ئیدارەی سەربەخۆی سۆران) یشەوە، لە کاتژمێر (٩:٣٠) خولەکی بەیانیان ئەنجامدەدرێت لە تەواوی ناوەندەکانی خوێندن.\nده‌شڵێت: ئەو قوتابخانانەشی بەچەند قۆناغێک تاقیکردنەوە و هەڵسەنگاندنەکان ئەنجامدەدەن پابەند دەبن بەوەی بەگوێرەی کە ماوەی ئەو کاتژمێرەی کە لە (٨:٣٠ )گۆڕدراوە بۆ (٩:٣٠) ئەوانیش کاتژمێرێک لەکاتی تاقیکردنەوەکانیان دەگۆڕدرێت لە هەمان رۆژ و رێکەوتی ئاماژەپێکراو.\nپه‌روه‌رده‌ی هه‌ولێر سه‌رنجی بۆ ئه‌وه‌ش راكێشاوه كه لەحاڵەتی روودانی لافاو یان گرفتی هاتوچۆی رێگاوبانەکان بەهۆی کەشوهەواوە، پێویست ناكات بەخێوکارانی قوتابیان منداڵەکانیان بنێرنەوە بۆ قوتابخانەو جه‌ختیكردوه‌ته‌وه كه "بە دڵنیایی لەکاتی گونجاو قەرەبوو دەکرێنەوە و هیچ جۆرە دڵەراوکێ و نیگەرانییەکتان لەوبارەیەوە نەبێت."


جیهان, ١٢ ی مانگی هه‌شـت ٢٠١٩\nئوسترالیا 340 ملیۆن دۆلار خەرج دەکات لەپێناو باشکردنی توانای هێزە تایبەتییەکانی، ئەمەش لە یەکەمین قۆناغی پلانێکدا کە تێچووەکەی سێ ملیار دۆلارە و بۆ 20 ساڵ بەردەوام دەبێت\nتاڵیبان: کۆتای هاتنی نوێترین خولی دانوستانەکانی نێوان ئەمەریکا و تاڵیبان\nتاڵیبان وتی هەشتەمین خولی دانوستانەکانی نێوان ئەمەریکا و تاڵیبان کۆتایی هات کە مەبەست لێیان کۆتای هێنانە بە جەنگی ئەفغانستان و گەیشتنە بە ڕێکەوتنێک کە تیایدا ئەمەریکا هێزەکانی لە ئەفغانستان بکشێنێتەوە و لەبەرامبەردا تاڵیبان بەڵێن بدات ئەفغانستان نەکاتە بنکەیەک بۆ پلاندانان بۆ هێرشەکانی\nڕاوێژکاری ئاسایشی نیشتیمانی ئەمەریکا جۆن بۆڵتن ڕۆژی یەکشەممە گەیشتە لەندەن بەمەبەستی ئەنجامدانی وتوێژ لەگەڵ بەرپرسانی ئەو وڵاتەدا، واپێشبینی دەکرێت داوا لە بەڕیتانیا بکات هەڵوێستی خۆی بەرامبەر ئێران و کۆمپانیای هواوی چینی توندتر بکاتەوە\nدوکتورانی بێ سنوور ده‌ڵێت یه‌کشه‌مه زیاتر له 80 کۆچبه‌ر له که‌ناری لیبی رزگار کران.\nئه‌و کۆچبه‌رانه که زۆربه‌یان پیاو و مێرمنداڵن، 85 که‌س بوون که چوار منداڵیشیان له گه‌ڵ بوون.\nسه‌رۆکی ئه‌فغانستان ده‌ستێوه‌ردانی بیانی له کاری وڵاتدا په‌سند ناکات\nسه‌رۆک کۆماری ئه‌فغانستان یه‌کشه‌مه ده‌ستتێوه‌ردانی بیانی وه‌لا نا له ده‌مێکدا ئه‌مه‌ریکا و تالیبان وێده‌چێت له ریکه‌وتنێكی ئاشتی نزیک بن بێ ئه‌وه‌ی حکومه‌تی ئه‌فغانستان له وتووێژدا به‌شدار بێت.


هاوپه‌یمانی فه‌تح داوا ده‌كات مسته‌فا كازمی بانگهێشتی په‌رله‌مان بكرێت\n2/7/2020 - 18:47\nهه‌ندێك پـێـیان وایه ئه‌مه جۆره فشارێكه بۆ سه‌رۆك وه‌زیرانی نوێ\nژماره‌یه‌ك له ده‌زگاكانی ڕاگه‌یاندن له عێراق و هه‌روه‌ها سۆشیال میدیاكان، نووسراوێكی محه‌مه‌د ئه‌لغه‌ببان سه‌رۆكی هاوپه‌یمانێتی ئه‌لفه‌تحی نزیك له ئێرانیان بڵاوكردووه‌ته‌وه كه تیایدا داوا كراوه مسته‌فا كازمی بانگهێشتی په‌رله‌مان بكرێت.\nنووسراوه‌كه له 29 ی مانگی ڕابردووه‌وه ئاماده‌كراوه و ئه‌مڕۆ پـێنجشه‌ممه له میدیاكان بڵاوكراوه‌ته‌وه.\nبه‌پـێی نووسراوه‌كه غه‌ببان داوا ده‌كات بۆ وتووێژكردن له‌سه‌ر په‌تای كۆرۆنا ،كازمی بۆ په‌رله‌مان بانگهێشت بكرێت ، به‌ڵام هه‌ندێك پـێـیان وایه ئه‌مه جۆره فشارێكه بۆ سه‌رۆك وه‌زیرانی نوێ كه به‌ڵێنی داوه هیچ هێزێكی چه‌كدار له ده‌ره‌وه‌ی ده‌سه‌ڵاتی حكومه‌تدا نه‌مێنێت.\nله‌گه‌ڵ نووسراوه‌كه‌ی غه‌ببان 52 په‌رله‌مانتار پـشتیوانیان له داواكه كردووه. هه‌موویان له نێو هاوپه‌یمانێتی ئه‌لفه‌تحی به ڕێبه‌رایه‌تی هادی ئه‌لعامری، سه‌رۆكی ڕێكخراوی به‌دری نزیك له ئێرانن.\nجێی ئاماژه‌یه له چه‌ند ڕۆژی ڕابردوو گرژی كه‌وته نێوان مسته‌فا كازمی و ملیشیاكانی گرێدراو به ئێران پاش ئه‌وه‌ی پـێنجشه‌ممه‌ی ڕابردوو 14 چه‌كداری كه‌تائیب حزبوڵڵا ده‌ستگیركران كه به نیازبوون هێرشێكی ڕۆكێتی بكه‌نه سه‌ر ناوچه‌ی سه‌وز. به‌ڵام شه‌وی دووشه‌ممه 13 له‌و چه‌كدارانه ئازادكران.\nژێده‌ر/ ده‌نگی ئه‌مریكا


با رایگەیەنێت چش لە ئێمە\nبێدەنگی لە هەڵوێستە قورسەكاندا دەبێتە مایەی رێز بە پێچەوانەوە ململانێ و مشتومڕ دەبێتە مایەی رق و كینە.\nلەم سۆنگەیەوە ماوەی چەند هەفتەیەك پێش ئەنجامدانی پرۆسەی راپرسی، من بێدەنگیم هەڵبژارد، خۆم لە راگەیاندنەكان بەدوورگرت و هیچ لێدوانێكم نەداو نەچوومە هیچ بەرنامەیەكەوەو خۆم لە هەموو چەلەحانێیەك دزییەوە، تەنانەت وتارە رۆژنامەنووسیە هەفتانەكەشم راگرت.\nئێستا تەمەنم پەنجا ساڵەو لە تەمەنی (14) ساڵیەوە تێكەڵی بزووتنەوەی كوردایەتی بوومە، واتە (36) ساڵە بێ دابڕان ئاگاداری قۆناغەكانی بزووتنەوەی رزیگاریخوازی گەلەكەمم و خوێندنەوەی خۆم بۆ هەموو سەركەوتنەكان و نوشستەكان هەیە، لە ژیانمدا بە ئەندازەی ئێستا هەستم بە مەترسی نەكردووە.\nدونیایەك تێبینم لەسەر پرسی ریفراندۆم هەبوو، لە راگەیاندن و بە ئاشكرا قسەم لەسەری نەكرد نەوەك تەفسیری تری بۆ بكرێت و خوانەخواستە بخرێتە بەرەیەكەوە كە لەگەڵ مێژووی خەباتم نایەتەوە، قسەكانم هێشتەوە دوای ئەنجامدانی پرۆسەكە.\nراستییەك هەیە لە عێراقدا دەبێت هەمووان دانی پێدا بنێین، ئەگەر تا ئێستا رایەكی جیاواز هەبووبێت لە دوای 25ی ئەلول و بە تەواوەتی یەكلایی بۆتەوە ئەویش ئەوەیە لەم وڵاتە تەنها دوو كەس سیاسەت دەكەن و رووداو دروستدەكەن و پرسەكان دەجوڵێنن و یاری بە داشەكان دەكەن، هەموو هێزو لایەن و كوتلەو كەسایەتییەكان بەدوای خۆیاندا پەلكێش دەكەن، دوو كاراكتەری هەرێمایەتی بە هێزن لە لایەن دوو وڵاتی گەورەی ناوچەكە ئێران و توركیاوە پشتیوانی دەكرێن و جەمسەرو ئایدیاو ستراتیژی ئەو دوو وڵاتە ئاشكراو روونن، ئەو دوو كەسەش پێمانخۆش بێت یان ناخۆشبێت مالیكی و بارزانیە، بارزانی دوای ئەو هەموو نەهامەتییەی بەهۆی مانەوەی لە كورسیەكەی بەسەر گەلەكەمانیدا هێناوە، كوردستانی دووچاری دەیان قەیران و داڕمانی متمانە كردۆتەوە لە (7)ـی حوزەیرانی ئەمساڵ بڕیاری راپرسی دەدات و كاتەكەی دیاریدەكات و تا كاتژمێری دوازدەی شەوی 24ی ئەیلول هەموو هێزو لایەنە سیاسییەكانی كوردستانی بەدوای خۆیدا پەلكێشكرد، سەرباری هەموو ئەو قسەو باسانەی لە شەقامی هعێراقیدا لەسەر مالیكی پێ تۆمەتباردەكرێت، بەڵام تا ئەو لەسەر پرسی ریفراندۆم قسەی جدی نەكرد هیچ هێزو لایەنێكی سیاسی عێراقی بە حكومەتی عێراقیشەوە قسەیان نەبوو، دوای بەیاننامەكەی مالیكی ئەوجا حیزبی دەعوەو سەرۆكی فراكسیۆنی دەوڵەتی قانون و نووسینگەی حەیدەر عەبادی هاتنە سەر خەت، دوای ئەوانیش حەكیم و سەدرو عامری و ... هتد، لە پەرلەمانیش هەموو كاردانەوەكان لەلایەن كوتلەكەی مالیكییەوە دەجوڵێنرێن و ئەوان عەڕابی بریارەكانن، عەبادی و جبوری و كوتلەكانی تر تەنها گوێگرو جێبەجێكارن.\nئەم دوو كاراكتەرە كە بە پێی بەڵگەنامەیەك كە لە لایەن هەردووكیانەوە واژۆكراوە لەكاتی رێككەوتنیان لەسەر كابینەی دووەمی مالیكی عێراقیان بەسەر خۆیاندا دابەشكردووە، لەكاتی شەڕو لەكاتی ئاشتییاندا زۆر خزمەت بە یەكتر دەكەن و لەكاتی نزیكبوونەوەی هەڵبژاردنەكانیش یەك دوو پرس دەجووڵێنن و هەر یەكەیان لە شەقامی خۆیاندا دەبنەوە بە پاڵەوانی بێ ركابەر، لەم پرسی ریفراندۆمەشدا جارێكی تر ئەم دوو زاتە موبارەكە بوونەتەوە بە پاڵەوانی نیشتمانی!\nمن لێرەدا دەمەوێت ئێستێك بكەم و هەڵوەستەیەك لەسەر شارەكەم و حزبەكەم بكەم، پێموایە كەركوك وەكو شارو یەكێتی نیشتمانی كوردستان وەكو حزب زەرەرمەندی یەكەمن، كەركوك و ناوچە جێناكۆكەكانی تر ناوچەی هەژموونی یەكێتی نیشتمانی كوردستانن، یەكێتی لە كۆی (21) ئەندامی پەرلەمان لە نوێنەرانی عێراقدا (10) كەسیان نوێنەری ئەو ناوچانەن كە (6)یان هی كەركوكەو پێگەی جوگرافی یەكێتی نیشتمانی كوردستان لەژێر هەژموونی ئێراندایە، جگە لەوەی لە هاوكێشە ناوخۆیی و هەرێمایەتی و نێو دەوڵەتیەكاندا یەكێتی سەر بە جەمسەری ئێران ئەژمار دەكرێت.\nبۆ مەسەلەی سەربەخۆیی، كەركوك و ناوچە جێناكۆكەكانی لێدەربهێنە لە سەرتاسەری عێراقدا راپرسی گشتی بۆ جیابوونەوەی هەولێرو سلێمانی و دهۆك و هەڵەبجە، یان بۆ هێڵی سەوزی پێش 9/4/2003 بكە، دەنگی بەڵی دەهێنێت، كێشەی كورد لە عێراقدا ئەو ناوچانەن، لەو ناوچانەش گرفتی ئیتنی هەیە، پێكهاتەكانیان بایكۆیان كردووە، ئەگەر بەڕێژەی (100%)دەنگی بەڵێ بهێنێت هیچ بەهایەكی نییە، بەپێی دەستورو یاساش ئەم ناوچانە بە هاوبەشی لە نێوان حكومەتی عێراق و هەرێمی كوردستان بەڕێوەدەبرێت و لەدوای هاتنی داعش دەرفەتێك رەخسا كورد بە تەنها ئەم ناوچانە بەڕێوەبەرێت، بەداخەوە سەركەوتوونەبووین لە بەڕێوەبردنیدا، راستە چەندین تەلارو پردی كۆنكرێتی بۆ جوانكردنی سیمای شار دروستكراوە، لە بەرانبەردا ئەو پردی متمانەیەی جەنابی مام جەلال لە نێوان پێكهاتەكانی شارەكەدا دروستی كردبوو رووخێنران و ناخی پێكهاتەكانی تر بەرانبەر بە كورد رەشكران، بۆیە پێموایە كەركوك و ناوچە جێناكۆكەكان قوربانی یەكەمی دۆخەكەن و ئەوەی تا ئێستا بۆمان چۆتەسەر لە ئێستا بەولاوە ناتوانین، یەكێتیش وەكو حزب لەم هاوكێشەیەدا دوو رەگەزی گرنگی لە دەستدا:\nیەكەم؛ كەركوكی لەدەست دەردەچێت كە ئێستا پێگەی سەرەكییەتی.\nدووەمیش؛ دۆستایەتی كۆماری ئیسلامی ئێران لەدەستدەدات كە هەمیشە لە قەیرانەكانماندا بەهانامەوە هاتووە.\nبەدەر لە بەرژەوەندی حیزبیمان و زیان و مەترسییە چاوەڕوانكراوەكانی سەر شارەكەمان، ئەو با سەربەخۆیی رابگەیەنێت چش لە ئێمە هەمووی بە قوربانی خواستەكانی بارزانی بن، من خوازیارم هەر سبەینێ سەربەخۆیی رابگەیەنرێت و كۆمەڵانی خەڵكی كوردستان تووشی داڕووخانێكی روحی تر نەكرێن كە ئاسەوارەكانی سەدان جار بارتەقای ئاشبەتاڵی شۆڕشی ئەیلول و نسكۆی 1975 دەبێت.\n 7741 جار بینراوه\n9/30/2017 9:56:27 AM


- 1/6/2020 7:12:00 PM 141821 جار خوێندراوەتەوە\nئه‌گه‌رچی بڕیاربو سبه‌ی سێشه‌ممه، موچه‌ی مانگی 10ی 2020ی دیوانی وه‌زاره‌تی پێشمه‌رگه‌و لیوا هاوبه‌شه‌كان دابه‌شبكرێت، به‌ڵام تا ئێستا وه‌زاره‌تی دارایی هیچ فه‌رمانێكی بۆ بانكه‌كان نه‌ناردوه تا ده‌ست به‌دابه‌شكردنی موچه بكه‌ن.\nبه‌گوێره‌ی ئه‌و زانیاریانه‌ی له‌سه‌رچاوه‌یه‌كی تایبه‌ته‌وه به‌خه‌ندان دراون، "بڕیاربو سبه‌ی 7-1-2020 ده‌ست به‌دابه‌شكردنی موچه‌ی مانگی 10ی دیوانی وه‌زاره‌تی پێشمه‌رگه‌و لیوا هاوبه‌شه‌كان بكرێت و ڕۆژی چوارشه‌ممه‌ش، موچه‌ی هه‌ریه‌ك له‌یه‌كه‌كانی 80 و 70ی هێزه‌كانی پێشمه‌رگه دابه‌شبكرێت، به‌ڵام له‌لایه‌ن وه‌زاره‌تی داراییه‌وه هیچ بڕیارێك ئاراسته‌ی بانكه‌كان نه‌كراوه، بۆیه سبه‌ی موچه دابه‌ش ناكرێت.\nله‌لایه‌كی تریشه‌وه‌و به‌گوێره‌ی ئه‌و زانیاریانه‌ی له‌سه‌رچاوه‌یه‌كی دارایی له‌ناو وه‌زاره‌تی پێشمه‌رگه‌وه به خه‌ندان دراون، له‌لایه‌ن وه‌زاره‌تی داراییه‌وه ئاگادار نه‌كراونه‌ته‌وه كه سبه‌ی موچه‌ی لیوا هاوبه‌شه‌كان و دیوانی وه‌زاره‌تی پێشمه‌رگه دابه‌شبكرێت.\nئه‌و سه‌رچاوه‌یه وتیشی:"بریاربو ئه‌مڕۆ ئاگاداربكرێینه‌وه بۆئه‌وه‌ی لیستی موچه ئاماده بكه‌ین، تا سبه‌ی بچینه بانكه‌كان و موچه وه‌ربگرین، به‌ڵام هیچ بریارێكمان له‌وباره‌یه‌وه بۆنه‌هاتوه".


ئەبوبەکر کاروانی: ئەوەی کە بەدەستییەوە دەناڵێنین؛ ئەوەیە کە ناتوانین وەک هەرێمی کوردستان بیربکەینەوە\nپەسەندکردنی رەشنوسی پرۆژەیاسای بودجەی 2017 تەواوی عێراق بە هەرێمی کوردستانیشەوە بۆتە جێی مشتومڕ و لێدوانی جیاواز، لەکاتێکدا چوار لایەنەکە بێجگە لە پارتی دیموکراتی کوردستان دەنگیان بە پەسەنکردنی رەشنوسی پرۆژەی بودجەکەدا، بەڵام حکومەتی هەرێمی کوردستان ١٤ی کانوونی یەکەم لە راگەیەندراوێکدا لە سایتی فەرمی خۆیەوە ڕایگەیاند "لە کۆبوونەوەی ئەنجوومەنی وەزیراندا، وەزیرەکانی یەکێتی و کۆمەڵ و یەکگرتوو ناڕازیبوون لە یاسای بودجەی ٢٠١٧ی عێراق و پێیان وابووە لە بەرژەوەندی هەرێمدا نییە".\nکەواتە ئایا نوێنەرانی کورد لە پەرلەمانی عێراقدا گوزارشت لە خەڵکی هەرێمی کوردستان دەکەن یان تەنها لە حیزبەکانیان یان بە پێچەوانەوە؟ ئایا ئەو خاڵە ناکۆکانە چین کە پەرلەمانتاران و مەکتەبە سیاسییەکان لە یەک بڕیار و بیرکردنوەی هاوبەشدا کۆناکاتەوە؟ ئایا ئەم پرۆژە یاسا لەبەرژەوەندی گشتی هاوڵاتایاندایە یان لە بەرژەوەندی حیزبەکاندا نیە؟\nئاسۆ جەبار بۆ دەنگی ئەمریکا وتووێژێکی لەگەڵ نوسەر و شرۆڤەکار ئەبوبەکر کاروانی دا سازکردووە..\nئەبوبەکر کاروانی دەڵێت "ئەوەی کە بەدەستییەوە دەناڵێنین؛ ئەوەیە ناتوانین وەک هەرێمی کوردستان بیربکەینەوە و وە لە چوارچێوەی دامەزراوەیەکی هاوبەشدا کە هەمومان پێکەوە کۆبکاتەوە و پابەندبین بە دروستکردنی بڕیار تیایدا و مامەڵە لەگەڵ دەوروبەرماندا بکەین".\nهەروەها دەڵێت "جیدیبوونێکی تەواو لەناو حیزبە سیاسییەکاندا نیە بۆ دروستکردنی بڕیاری سیاسی، دیدی رۆشن نیە، موزایەدەی سیاسیشی تێکەڵاوە، وە دیدێکی هاوبەشیش نیە، بۆیە سەرئەنجام ئێمە ناتوانین شتێک بکەین کە بە قازانج و بەژەوەندی خەڵکی کوردستان بشکێتەوە".


توپپنی( شیفا گەردی ) پەیامنێرە بەدڕەوشتەکەی کەناڵی ڕووداو و یاری حیزبه دین فرﯚشه کانی کوردستان به وشه ی شه هید – بنیان جهاد علیه دین سکولاریسم و مذاهب مختلف آن\nمارس 1, 2017 فوریه 27, 2017 از SHORA\nکوژرانی ( شیفا گەردی ) پێشکەشکار و پەیامنێرە بێ ئەدەب و بەدڕەوشتەکەی کەناڵی ڕووداو کونەبا لەشاری موصڵ ئە مڕۆ بەتەقاندنەوەی بۆمبێکی چێنراو.\nکوا تەکبیرەکانتان موەحیدان ، دەزانن کێ تۆپی ئەو ژنە بەڕەڵایەی کە هەموو ئێواران لە ڕووداو دنیایەک درۆی بۆ موجاهیدان و موسڵمانان هەڵدەبەستا و سوکایەتی بەڕیش و نیقاب و حیجاب دەکرد.\nئەرێ ئەم هەموو شەهیدە جۆراوجۆرانەی کوردستان بۆ بەهەشتى کام خوا ئەچن؟\nلەکوردستان بە جوندی ئەمەریکی و بە جوندی ئەووروپی بە مەسیحیەکان و بە یەزیدیەکان و بە علمانیەکان و بە مولحیدەکان و بە موسلمانەکان و بە پێشمەرگەکان و بە کادیرەکان و بە دیندارەکان و بە بێ دێنەکان بە هەر هەموان ئەلێن شەهید، ئەرێ دەمەوێ تێبگەم هەموویان دەچنە یەك بەهەشت یان بەهەشەتەکانیان جیاوازن؟ ئەرێ هەمویان ئەچن بۆ بە هەشتی (الله) یان بۆ بەهەشتی خوایەکانی تر؟\nبۆ چەند بەهەشت هەیە؟\nچەند جۆر شەهید هەیە؟\nچەند خوا هەیە؟\nوای لێهاتوە لەکوردستان پشیلەیەکیش سەیارە لێدات ئەگەر ئەم پشیلەیە سەر بە یەکێك لە دامو دەزگای علمانیەکان بوو پێی دەلێن شەهید! چونکە خۆیان هیچ باوەریان بە ووشەی شەهید نیە تەنها بۆ بە کوشتدانی رۆلەی کوردە بۆ بەرژەوەندیەکانی خۆیان.\nتازەترین شەهیدی علمانی لە بێ ئەخلاقترین کەنال علمانی رووداو ئەم ئافرەتەیە: شیفا گەردی پەیامنێری کەنالی رووداوی علمانی لە موسل شەهیدبوو بەهۆی تەقینەوەی بۆمبێکی چیندراو !\nدوای توپپنی ئه م ژنه به ره لای که نالی کافری روداو له جه نگی شاری موسل … طاغوتانی یه کگرتو ، بزووتنەوەی بەناو ئیسلامی کوردستان پرسە و سەرەخۆشی خۆیان ئاڕاستەی بنەماڵەی (شیفا گەردی ) ژنە درۆزن و بێ ڕەوشتەکەی کەناڵی نەوتاو دەکەن و بەشەهید ناوی دەبەن !!\nداوەشێن بێ غیرەتانە.\nصلاح الدین بهادین په یامی دوعا و سه ره خوشی بو که نالی کافری روداو نوسی .. ئه مه ش پرسه نامه که ی طاغوتی ده یوث صلاح الدین ه …\nﺑﯚ ﺗﯚڕﯼ ﻣﯿﺪﯾﺎﯾﯽ ﺭﻭﻭﺩﺍﻭ ﻭ ﺑﻨەﻣﺎڵەﯼ ﺑەڕێﺰ ﺷﯿﻔﺎ ﺧﺎﻥ\nﺍﻟﺴﻼﻡ ﻋﻠﯿﻜﻢ ﻭﺭﺣﻤە ﺍﻟﻠﻪ\nﺑەﺑﯚﻧەﯼ ﺷەﻫﯿﺪﺑﻮﻭﻧﯽ ﻣﯿﺪﯾﺎﻛﺎﺭﯼ ﺑەﺗﻮﺍﻧﺎ ﻭ ﭘێﺸﻤەﺭﮔەﯼ ﺭﺍﮔەﯾﺎﻧﺪﻛﺎﺭ ﺷﯿﻔﺎ ﮔەﺭﺩﯼ، ﭘﺮﺳە ﻭ ﺳەﺭەﺧﯚﺷﯽ ﺧﯚﻡ ﭘێﺸﻜەﺷﯽ ﺑﻨەﻣﺎڵەﯼ ﺑەڕێﺰﯾﺎﻥ ﻭ ﺗﯚڕﯼ ﻣﯿﺪﯾﺎﯾﯽ ﺭﻭﻭﺩﺍﻭ ﻭ ﺳەﺭﺟەﻡ ﻫﺎﻭﻛﺎﺭ ﻭ ﺑﯿﻨەﺭﺍﻧﯽ ﺭﻭﻭﺩﺍﻭ ﺩەﻛەﻡ .\nﻟەﺧﻮﺩﺍﯼ ﻣﯿﻬﺮەﺑﺎﻥ ﺩﺍﻭﺍﯼ ﻟێ ﺧﯚﺵ ﺑﻮﻭﻥ ﻭ ﺑەﻫەﺷﺘﯽ ﺑەﺭﯾﻨﯽ ﺑﯚ ﺋەﻛەﻡ .\nﺍﻧﺎ ﻟﻠﻪ ﻭﺍﻧﺎ ﺍﻟﯿﻪ ﺭﺍﺟﻌﻮﻥ\nﺳەﻻﺣەﺩﯾﻦ ﻣﺤەﻣﻤەﺩ ﺑەﻫﺎﺋەﺩﯾﻦ\nﺋەﻣﯿﻨﺪﺍﺭﯼ ﮔﺸﺘﯿﯽ ﯾەﻛﮕﺮﺗﻮﻭﯼ ﺋﯿﺴﻼﻣﯽ ﻛﻮﺭﺩﺳﺘﺎﻥ\nله عنه تی الله تعالی له صه حه واتی ریده ی کوردستان .. یه کگرتو و کومه ل و بزوتنه وه و مه دخه لی …\nداوای لێ بوردن دەکەین بۆ وێنەکە بەڵام ناچار بوین دایبنێین.


سێکوچکەی پێویست - قەڵەم\nتاریخ ایجاد در پنج شنبه, 27 خرداد 1400 22:31\nجگە لەمە بۆ ئەوەی ئەم دوو چەمکە رەگ داکوتن و لە ناو جەماوەردا پەل و پۆ بهاون، دەبێ مانایەک بە ناوی تاک سەرهەڵبدا و جێ بگرێ. تاک وەک بوونەوەرێک کە لە ناو ئازادیدا تاکایەتی خۆی پێدەگەیەنێ و لەناو دیمۆکراسیدا هەوڵدەدا گوێ لە بۆچوونەکانی تری بەرامبەر بە خۆی بگرێ و لە بوونیان پەرێشان نەبێ. ئازادی و دیمۆکراسی خۆ دەهاوێتە ناو پانتایی کۆوە و لێرەوە دوو چەمکی ئازادی کۆمەڵایەتی و دیمۆکراسیی کۆمەڵایەتیش شکڵ دەگرن.\nدیارە نان و بژیوی دەوری سەرەکی لە کردار و خواستی مرۆڤەکاندا دەگێڕن، بەڵام بە بێ ئەو دوو چەمکەی تر مرۆڤایەتیی مرۆڤ کەم دەهێنی.\nکۆمەڵگا پێشکەوتووەکان ئەوانەن وا هەمووی ئەمانە پێکەوە تیایا هەن و، رۆژانە لە ژیانی تاک و کۆمەڵگادا دەور دەگێڕن.\n١٨ مانگی شەشی ٢٠٢١


حکومەت زیاتر لە ملیارێک دینار بۆ مەرزی کێلێ دابیندەکات.\nهەواڵ / ئابوری :: 12/09/2018 :: 460 جار بینراوە\nتاگ :: ئابوری بازرگانی دراو و بانک حکومەت\nقوباد تاڵەبانی، جێگری سەرۆکی حکومەتی هەرێم، پێش نیوەڕۆی ئەمڕۆ چوارشەممە 12ی ئەیلول، لە قەزای پشدەر سەردانی مەرزی کێلێی کرد و بڕی زیاتر لە ملیارێک دیناری تەرخانکرد بۆ جێبەجێکردنی چەند پڕۆژەیەکی گرنگی ئەو مەرزەکە .\nجەوهەر ڕەسوڵ، بەڕێوبەری گومرگی ڕاپەڕین بە دواڕۆژی راگەیاند، ئەمڕۆ چوارشەممە قوباد تاڵەبانی، جێگری سەرۆکی حکومەت و به‌یاوه‌رى دەرباز کۆسرەت وەزیری ئاوەدانکردنەوەی حکومەتی هەرێم، بۆ ئاگاداربوون لە هەوڵەکانى بەنێودەوڵەتیکردنی مەرزى كێڵى، لە سنوری قەزای پشدەر، سەردانی مەرزی کێلێی کرد.\nوتیشی: "جێگری سەرۆکی حکومەت بڕی 725 ملیۆن دیناری بۆ ڕێکخستن و دروستکردنی بینا و ڕێگا و سیاجی مەرزەکە ته‌رخانكرد، له‌گه‌ڵ ته‌رخانكردنى بڕی 450 ملیۆن دینار بۆ دابینکردنی کارەبای مەرزەکە .\nباسی لەوەشکرد، لەگەڵ بەڵێندەران کۆبوەوەیان کردووە بۆ ئەوەی بە زووترین کات ئەو پڕۆژانە بۆ مەرزی کێلێ جێبەجێبکرێن، کە پێداویستی سەرەکین بۆ بەفەرمی ناساندی مەرزەکە .\nهاوكات قوباد تاڵه‌بانى جێگرى سه‌رۆكى حكومه‌تى هه‌رێم له هه‌ژمارى خۆى له تۆڕى كۆمه‌ڵاتى تویته‌ر رایگه‌یاند له‌گه‌ڵ دەرباز كۆسره‌ت ره‌سوڵ، وەزیری ئاوەدانکردنەوە بەرەو مەرزی کێلێ دەرۆین.\nتاڵه‌بانى نوسیویه‌تى "مەرزی نێودەوڵەتی کێلێ یەکێک لە بەڵێنەکانی یەکێتی بوو، خۆشحاڵین کە ئەمڕۆ خزمەتێکی گەورەی خەڵکی کوردستان بە گشتی و خەڵکی دەڤەرەکە بە تایبەت دەکات و هەلی کارێکی زۆر بۆ هاووڵاتیان دەڕەخسێنێت".


ئه‌دۆنیس له ده‌زگای چاپ و په‌خشی سه‌رده‌م. – Denegkan\nئه‌دۆنیس له ده‌زگای چاپ و په‌خشی سه‌رده‌م.\nئا/ سۆزان بورهان\nسه‌رله به‌یانی 17/4 شاعیر و بیریاری گه‌وره‌ی عه‌ره‌ب (ئه‌دۆنیس) سه‌ردانی ده‌زگای چاپ و په‌خشی سه‌رده‌می كردو له لایه‌ن شێركۆ بێكه‌س و كۆمه‌ڵێك له نووسه‌رانی ده‌زگای سه‌رده‌مه‌وه پێشوازیكی گه‌رمكرا، له‌و سه‌ردانه‌یدا كه زیاتر له كاتژمێرێكی خایاند، شێركۆ بێكه‌س و نووسه‌رانی سه‌رده‌م به دوورودرێژی باسیان له پڕۆژه ڕۆشنبیرییه‌كانی ده‌زگای سه‌رده‌میان بۆ ئه‌دۆنیس كرد، له چاپكردنی كتێب و گۆڤار و كردنه‌وه‌ی پێشانگه‌ی شێوه‌كاری و نمایشكردنی فیلمی سینه‌مایی.. پاشتریش نمونه‌ی گۆڤاره‌كانی سه‌رده‌م و به‌شێك له‌و زنجیره كتێبانه‌یان پێشكه‌شی ئه‌دۆنیس كرد كه له ماوه‌ی ڕابردوودا سه‌رده‌م چاپیكردوون، ئه‌مه جگه له‌وه‌ی چه‌ند كه‌ره‌سته‌یه‌كی فۆلكلۆری كوردییان پێشكه‌شی ئه‌دۆنیس كرد، دواتر ئه‌دۆنیس سه‌ردانی گه‌له‌ریی سه‌رده‌می كردوو پێشانگه‌ی تایبه‌تی نامیق عه‌لی قادری له گه‌له‌رییه‌كه‌دا به‌سه‌ركرده‌وه…\nله وته‌یه‌كی كورتیدا بۆ نووسه‌رانی سه‌رده‌م(ئه‌دۆنیس) وتی: ( جێگه‌ی خۆشحاڵیمه ئه‌مڕۆ له ناو كۆمه‌ڵێك له نووسه‌ری ڕۆشنبیری كورد و له ناو ده‌زگایه‌كی چالاكی ڕۆشنبیرییدام، ڕه‌نگه ئه‌وه‌ی له ناخمدایه نه‌توانم گوزارشتی ڕاسته‌قینه‌ی لێبكه‌م، به‌ڵام ئه‌م ده‌رفه‌ته‌م بۆ كوردستان و هاتم بۆ ده‌زگای سه‌رده‌م جێگه‌ی خۆشحاڵییه‌كی زۆره بۆ من، من هیچ په‌یامێكم نییه بۆ نووسه‌رانی كورد، ئه‌وه‌نده نه‌بێت پێیان ده‌ڵێم ئاستی ڕۆشنبیرییان بگه‌یه‌نه ئاستێكی گه‌وره‌ی وا كه خوێنه‌ره‌كانیان بگه‌یه‌ننه ئاستێكی به‌رز.)\nپاشتریش ئه‌دۆنیس كۆمه‌ڵێك وێنه‌ی یادگاری له‌گه‌ڵ نووسه‌رانی سه‌رده‌مدا گرت.\nPrevious فه‌یله‌سوفان و په‌یوه‌ندی نێوان ڕۆیشتن و بیركردنه‌وه…. نووسینی/هاشم صالح\nNext کار (خه‌بات*)ی ڕاسته‌وخۆ ….به‌شی چواره‌م


د. قاسملوو، ئولگوویەک بۆ هەموو وەرزەکانی ژیان\nد. کوێستان گادانی\nزۆر کارێکی دژوارە کە پێنووسی کولی من بیهەوێ لەسەر کەسایەتییەك بدوێ کە دەرفەت و\nشانازیی کاری ڕۆژانەم دەگەڵی نەبووبێ، لە ناوەندی بڕیاردان و کاری ئۆرگانیدا شانازیی ئەوەم نەبووە لە خزمەتیدا بم، بەڵام هاوکات هەر لە دەستپێكی كاری سیاسیمدا ئەم کەسایەتییە ڕێبەرەم بە یەکێک لە ئۆلگووەکانی خۆم هەڵبژاردوە. دژوارتر لەوە ئەوەیە کە بتهەوێ لەسەر کەسێک بدوێی کە لە کات و زەمانی خۆیدا ڕێبەر و کەسایەتییەکی خەللاق بووە و، منی قوتابیی قوتابخانەی شۆڕشی ئەوکات دوای ٣٠ ساڵ لە شەهید بوونی بمهەوێ کاریگەریی ئەم کەسایەتییە لە ژیانی حیزبیمدا دەرببڕم.\nهەموو منداڵ و لاوێک تا دەگاتە کات و ساتی بڕیاردان و هەڵبژاردنی ڕێگای ژیانی خۆی دەکرێ بڵێین کە لەژێر کاریگەریی شێوە ڕوانینی بنەماڵەی خۆیدایە. بە تایبەتی لە کومەڵگەی کوردەواریی خۆماندا و ئەویش ٣٠- ٤٠ ساڵ لەمەوبەر کە ئەم کاریگەرییە بەرچاوتر بوو لەچاو سەردەمی ئێستا. کەواتە ناسین و خۆشەویستیی ڕێبەری شەهید و هەروەها کاریگەریی لەسەر ژیانی من هەر لە سەردەمی منداڵیمەوە واتە لە تەمەنی ٦-٧ ساڵیدا لەژێر تەئسیری خۆشەویستی و تێکەڵاویی بنەماڵەمان دەگەڵ ڕێبەری شەهید؛ دوکتور قاسملوو دەستی پێکردوە. ئەم هەست و سۆز و خۆشەویستییە لەم کاتەوە تا ئێستا و لە داهاتووشدا بۆ یەک ساتیش لە ژیاندا نە کەم بۆتەوە نە کەمیش دەبێتەوە. بە نیشانەی ڕێزلێنان لە کەسایەتیی بەرزی شەهید قاسملوو، لەم چەند دێڕەی خوارەوەدا هەوڵ دەدەم لە چەند خاڵدا باسێک لە کاریگەریی بەڕێزیان لەسەر حیزبی بوونی خۆم بەکورتی بکەم؛\nیەکەم، کۆمەڵایەتی بوون و ڕووخۆش بوونی\nلە کۆمەڵگەی کوردەواریی ئێمەدا باوە کە ئەگەر کەسێک لە هەر بوارێکەوە لە کۆمەڵگەی خۆیدا لێهاتووییەک، خوێندەواری یان دەسەڵاتێکی مادی و مەعنەویی بەرچاوی هەبێ، بە شێوەیەک بەرخوردی دەگەڵ دەکەن کە ئەگەر ئەم کەسە کۆمەڵگەی خۆی بە باشی نەناسێ و ژیرانە ئاگای لە خۆی نەبێ ئەم گەورەکردنەوە و رێزلێگرتنە تایبەتییە، بە زەرەری کەسایەتییەكە و بگرە کۆمەڵگەش تەواو دەبێ. بەڵام ئەگەر بگەڕێینەوە بۆ دەورانی ڕێبەری شەهیدمان، کۆمەڵایەتی بوونی ئەو، تێکەڵاوی و هەڵسوکەوتی دەگەڵ خەڵک هیچکات ڕێگای بەوە نەدا کە ئەم دیاردە کۆمەڵایەتییە، ئەو بکاتە کەسێکی جیاواز و دوور لە خەڵکەکەی خۆی. هەرچەندە ئەو ئێلێمانانەی کەوا دەرەنجامی ئەم دیاردە ناشیرینەی لێ دەکەوتەوە بەڕادەیەکی زۆر لە دوکتور قاسملوودا هەبوو، بەڵام سەرەڕای ئەوەی د.قاسملوو لە بنەماڵەیەکی دەوڵەمەند و بە ناوبانگ گەورە ببوو، بە وەرگرتنی بڕوانامەی دکتورا لەو کاتەدا کە بە دەگمەن خەڵکی لای خۆمان تەنانەت هەتا وەرگرتنی لیسانسیش هەڵکشابوون، گەڕانەوەی لە ئورووپا و زانینی چەند زمانی بیانی و هتد؛ بەڵام دێموکرات و عەداڵەتخواز بوونی ئەو مەجالی بۆ چەسپاندنی ئەم دیاردەیە نەهێشتەوە.\nماوەیەک لە دەورانی منداڵی مندا بەڕێزیان بە ناوێکی موستەعار لە ماڵی ئێمە ژیاون، بەڵام هەر ئەوکات گەورەیی ئەوم لە ئاکاریدا هەست پێدەکرد کە هیچ کات خۆی لە ئێمە بە زۆرتر نەدەزانی و لە ساڵانی دواتریشدا، زیاتر سەلماندی کە ئەم شێوە ئاکارە کارێکتێری بەرزی بەڕێزیان بوو کە یەکێک لە دەرسەکانی بووە بۆ ئێمە.\nدووهەم، خوێندنەوەی تاکەکان و ڕێز لێگرتنیان\nلە کۆڕ و کۆبوونەوە و بۆنە ڕەسمییەکانی حیزبیدا، کە ئێمە دەمانتوانی تێیدا بەشدار بین یان لە سەردانی بەڕێزیان بۆ قوتابخانە و لە میوانداریی تایبەت، ئارامی و لە سەرەخۆییەکی تایبەتم لە ڕەفتاری ئەم ڕێبەرەدا دەدیت. ئەوەندەی مەجال هەبا گوێگر بوو و هەوڵی ڕێنوێنی کردنی دەدا و ئەگەریش وڵامێک نەبا یان شوێنەکە بۆ باسەکە گونجاو نەبا زۆر جار دەمانبیستەوە کە بەدواداچوونی بۆ کردوە. ڕەنگبێ زۆر جار چارەی کێشەکانیش نەکرابێ، بەڵام گرینگ ئەوە بوو بەهەر شێوەیەک لێپرسینەوە و بەدواداچوونی دەکرد جا لە ڕێگای ئۆرگانی پەیوەندیدار یان بە شێوەی ڕاستەوخۆ بووبێ. ئەم گوێڕاگرتن و گرینگی پێدانە کارێکی وای کردبوو کە تەنانەت لە لایەن ئەو کەسانەوە کە چارەسەری کێشەکەشی بۆ نەدەکردن، یان دەگەڵیان بە ڕێککەوتن نەدەگەیشت بە ڕێزەوە باس دەکرا. لەم ڕێبەرە مەزنەوە فێر بووین کە دەبێ ئارامیی خۆمان لە کات و ساتی تایبەتدا بپارێزین و بە زمانی ڕێزەوە دەگەڵ خەڵک بدوێین کە هەستی متمانە لە نێواندا پێک بێ. فێر بووین لە هەر کاتێک و لە هەر دۆخێکدا ڕۆحی ئاریکاریمان هەبێ.\nسێهەم، گرینگی دان بە پەروەردە\nپەروەردەی ئاکادێمیک ئەزموونی زۆری بە دوکتور قاسملوو لە ڕێگای فێربوون و خۆ پێگەیاندن بەخشیبوو، ڕێبەری ئێمە دەگەڵ ئەوەی لە زانکۆی فەرمیی دەوڵەتیی بەبۆنەی خەباتەوە وانەی نەدەگوتەوە، بەڵام لە کەمترین ئیمکاناتدا هەوڵی پەروەردەی بەرەی داهاتووی لە شاخەکان و لە زانکۆی سیاسیی حیزبدا هەر دەدا. ئەو ئێمەی فێر کرد کە خوێندن هەر بۆ ناو و ماڵ نییە، بەڵکوو پەروەردە و فێرکردنی نەوەی نوێی کۆمەڵگە بۆ ئاوەدانی دواڕۆژی نیشتمان پێویستە. یەکێک لە وانەکانی لەم بوارەدا ئەوە بوو کە بەبێ چاوەڕوانی، زانست و تێگەیشتنەکانمان لەنێوان هاوڕێیانماندا بەش بکەین. ڕێبەری شەهیدی ئێمە پێداگر بوو لەسەر ئەوەی ئێمە بە جیاوازییەکانمانەوە جوانین و ڕەنگاوڕەنگی، نەخشێکی جوان دەخولقێنی و، تەمرینێکە بۆ دێموکراسی. ئەم شێوە پەروەردەیە لە ڕوانگەی منەوە، هەم وەک قوتابی، هەم وەکوو پێشمەرگە و کادرێکی ئەم حیزبە و چالاکی مافی ژنان و … کاریگەرییەکی زۆری لەسەرم هەبووە. هەروەها دەبێ بڵێم بەگشتی نەسلی ئێمە هەموو کارتێکەریی ئەم وانانەمان لەسەر بووە؛ کە بەدڵنیاییەوە لە هەندێکماندا ڕەنگدانەوەی زیاتری پێوە دیارە. کاتێک دەمدیت چۆن بۆ مافی ژنان و چالاک بوونی ژنان هەوڵ دەدا و دەگەڵ ئەوەی زۆر کۆسپی کولتووری لەسەر ڕێگای پێگەیاندنی ژنان دەهاتە سەر ڕێی، بەڵام هیچکات شلوێ نەدەبوو و، تەنانەت هەمیشە هاندەری ژنانی نیو ماڵیش بوو کە لەو بوارەی خۆیان پێیان خۆشە کار بکەن و چالاک بن. بۆیە ئێستاش چالاکیی ماندوو نەناسانەی ئەو بەرەیە لە ژنان درێژەی هەیە و جێپێیان لە دەوروبەری خۆیان تێپەڕیوە و زۆربەیان بوونەتە ئۆلگوو بۆ ژنانی ڕۆژهەڵاتی کوردستان.\nچوارەم، کەسایەتیی ناسراو و دیپلۆمات\nئێستا کە ئاوڕ لە دنیای دیپلۆماسی و سیاسیی کورد دەدەمەوە، ئێشی لەدەستدانی ڕێبەری دیپلۆماتمان بەژانتر دەبێ. من هەمیشە لەو بڕوایەدا بووم کە هەڵسەنگاندن دەبێ بە پێوەری کاتی خۆی بێ نەک بە پێوەرەکانی ئێستا. دکتور قاسملوو دیپلۆماتێکی بێوێنە بووە لە سی_چل ساڵ لەوە پێشدا، هەر ئەوەش وای کرد کە تەنیا کەسایەتیی حیزبی و کورد نەبێ و بەڵکوو زۆرێک لە ئێرانییە سیاسییەکانیش وەک سەرمایەیەکی ئێرانی و نێونەتەویی ناوی ببەن. زانینی چەندین زمانی گرینگ، شارەزا لەسەر دۆخی کوردستان، ئێران و ناوچە و جیهان، بەڕۆژ و ئاپدەیت، لە هەمووی گرینگتر شارەزا بەسەر ویست و خواستی دوژمن (واتە بەتەواوی ناسینی دوژمنەکەی)، پارێزەری بەرژەوەندیی گەل و حیزبەکەی، هێشتنەوەی سەربەخۆیی سیاسی و بڕیاردانی سەربەخۆ، پێکهێنەری پێوەندیی دوولایەنە، بە پلان و بەرنامە کار کردن، بە وەخت هێنانە بەر باسی خاڵە گرینگەکان دەگەڵ لایەنەکان و … خاڵە سەرکەوتووەکانی شێوەی کاری دیپلۆماسیی ڕێبەری ئێمەیان پێک دەهێنا. ئەگەر ئێمە درێژەدەرانی ڕێگای ئەم شەهیدە و ڕێبازی دێموکرات، تەنیا هەندێک لە خاڵە بەهێزەکانی ئەم ڕێبەرەمان لە باری دیپلۆماسییەوە ڕەچاو کردبا؛ بەدڵنیاییەوە ئێستا لەم بارەوە دەسکەوتی باشترمان دەستەبەر دەکرد. تواناییەکانی دوکتور قاسملوو ئەوەندە لەسەرەوە بوو کە نەوەک تەنیا هاوڕێیانی بەڵکوو دوژمنانیشی ناچار بە دانپێدانان کردبوو. هیوادارم ئەم کاریگەرییانەی لەم چەند خاڵەدا زۆر بەکورتی باسیان کرا، لەسەر منیش و هاونەسلەکانیشم ڕەنگدانەوەی مەیدانیی زیاتری هەبێ .\nلە کۆتاییدا پیویستە بڵێم بێگومان بەشێک لە هاوسۆزیی من بۆ ڕێبەری شەهیدمان بووە هۆی ئەوەی کە ئەم نووسراوەیە بنووسم، بەڵام لەبەرچاو گرتنی تایبەتمەندییە باشەکانی ئەو پێوەندی بە خۆشەویستیی منەوە نییە. لە کاتێکیشدا ئەگەر هەستم کردوە کە پێویستە ڕەخنە لە کار و بڕیارێکی دوکتور قاسملوو بگرم، بەڕێزەوە ئەو کارەم کردوە چونکی بۆخۆی هەمیشە لەو بروایەدا بوو کە ڕەخنە گرتن بۆ بەهێزتر بوون و باشتر بوونە.\nهاوکات لەگەڵ ئاڵوگۆڕی خێرا و بەپەلەی دنیای دەوروبەرمان ئێمەش دەبێ حەول بدەین لەگەڵ ڕەوتەکاندا بڕۆین. پیویستە گۆڕان بەسەر خۆماندا بێنین و ئەمەش دەرسێکی دیکەیە کە لە خوێندنگەی ڕێبەری شەهیدمانەوە فێر بووین، کە وشیارانە چارەسەر بۆ کێشەكانمان ببینینەوە و دڵنیام ئەگەر دوکتور قاسملووش لە ژیاندا مابا؛ دەگەڵ ئاڵوگۆڕی ئەم سەردەمەی ئێستا خۆی ڕێک دەخست.\nیاد و ناوی ڕێبەری شەهیدمان هەر دەم پیرۆز بێ و ڕێگا و ڕێبازی دێموکرات بۆ گەیشتن بە ئامانجمان هەر پایەدار بێ.


قوباد تاڵەبانی لە راپەڕین: بەیەكەوە هاتووین، چونكە بەیەكەوە بەهێزترین\n2021-09-14 19:16 106 جار بینراوە کۆمێنت\nبانگەشەی هەڵبژاردنی هاوپەیمانی كوردستان لە ناوچه‌ی راپەڕین بەڕێوەچوو\nكەرنەڤاڵێك بۆ ناساندنی كاندیدان و بانگەشەی هەڵبژاردنی هاوپەیمانی كوردستان لە ناوچه‌ی راپەڕین بەڕێوەچوو، سەرۆكی هاوپەیمانیی كوردستان لەپەیامێكدا دووپاتیكرده‌وه، بەیەكەوە هاتووین، چونكە بەیەكەوە بەهێزترین.\nقوباد تاڵەبانی، سەرۆكی هاوپەیمانیی كوردستان لە كەرنەڤاڵی ناساندنی كاندیدان و بانگەشەی هاوپەیمانی كوردستان رایگەیاند، بەیەكەوە هاتووین، چونكە بەیەكەوە بەهێزترین، داواشی لەهاووڵاتییانی دەڤەری راپەڕین كرد لەپێناو گەڕاندنەوەی هاوسەنگی هێز دەنگ بەكاندیدانی هاوپەیمانی كوردستان بدەن.\nئاماژەی بەوەشكرد، هاتووین تا نوێنەری ئێوە بنێرین بۆ بەغدا، لەخولی رابردوودا دوو نوێنەری ئەم دەڤەرە چوونە بەغداو توانییان بەرگری لەمافەكانی خەڵك بكەن.\nسەرۆكی هاوپەیمانی كوردستان باسی لەگرنگی بەشداریكردن لەهەڵبژاردن و دەنگدان كردو وتی: ئەو پەرلەمانتارانە نێردەی یەكێتی و گۆڕان و خەڵكی ئەم دەڤەرەبوون، بۆیە زۆر گرنگە بەشداریكردن لەدەنگدان و هەڵبژاردنی نوێنەری كاریگەر.\nدووپاتیشیكردەوە، پێكەوە كاریانكرد، چونكە پێكەوە بەهێزترین، ئێمە یەكڕیزین و بەو یەكڕیزییە دەتوانین شەڕی بودجەو مووچە بكەین.\nسەرۆكی هاوپەیمانی كوردستان جەختیكردەوە، لەڕابردوودا سەلماندمان دەتوانین لەڕێی دانوستاندنەوە كێشەكان چارەسەربكەین، لەدانوستاندنەكانی دەستوورەوە تا پەسەندكردنی بودجەی 2021، سەلماندمان دەتوانین بەچەندین كاتژمێر دانوستاندن بكەین كە لایەنەكانی دیكە یان لەبەرژەوەندییان نییە، یان ئەوەندە بچووك و بێ سەنگن ئەو كارەیان پێناكرێت.\nداواشیكرد لەپێناو هاوسەنگیی هێز، لەپێناو سەقامگیری و یەكڕیزیی نەتەوە، دەنگ بەهاوپەیمانییەكەیان بدرێت، وتیشی: دەنگدان بەهێزو لایەنە بچووكەكان لەبەرژەوەندیی لایەنی بەرامبەرو ركابەری هاوپەیمانی كوردستانە.


شاناز ئیبراهیم پەیامێک ئاڕاستەی کۆسرەت رەسوڵ دەکات\nشاناز ئیبراهیم ئه‌حمه‌د په‌یامێك ئاراسته‌ی جێگری سكرتێری گشتی یه‌كێتی ده‌كات و دەڵێت، یەکێتی بە ئەرکی کۆنگرە هەڵنەستاوە لە دوایی کۆچی دوایی مام جەلال، هەر بۆییە شوێنکەوتوانی یەکێتی بێ ئومێدە لێتان بە جۆرێک کاسەی سەبریان بەرەو لافاو دەچێت.\nشاناز ئیبراهیم ئەحمەد لە پەیامێکدا كه ئاڕاستەی کۆسرەت رەسوڵ عه‌لی، جێگری سکرتێریی گشتی یەکێتی نیشتیمانی کوردستانی كردووه لەباره‌ی بەستنی کۆنگرە باس له‌وه‌ده‌كات،" ماوه‌ی چه‌ند ساڵێكه ته‌واوى جه‌ماوه‌رو ئۆرگانه‌كانى یه‌كێتى له‌چه‌ندین رێگاى جیا جیاوه داواى به‌ستنى كۆنگره‌تان لێده‌كات، پێشترو له‌چه‌ندین وێستگه‌دا به‌هۆكارو بیانووى جیاواز رێگری له‌به‌ستنى كۆنگره كراوه‌و نه‌هێڵدراوه خواستى نوێكردنه‌وه‌ى یه‌كێتى بێته‌دی‌و له‌سایه‌ى ئه‌و دۆخه قه‌تیسبووه رێكخراوه‌ییه‌وه، ئێستا كار گه‌یشتۆته ئه‌وه‌ى كه نه‌ك هه‌ر یه‌كێتییه دڵسۆزه‌كان حزبه‌كه‌ى خۆیان نه‌ناسنه‌وه، به‌ڵكو هیچ سیمایه‌كى حزبایه‌تى به حزبه چل‌و چوار ساڵه‌كه‌مانه‌وه نه‌مێنێته‌وه.\nلە پەیامەکەدا ئەوەشی خستۆتە روو، دوایی مردنی مام جەلال ئه‌رك‌و به‌رپرسیاریه‌تى له پاراستن‌و نوێكردنه‌وه‌و گه‌شه‌پێدانى یه‌كێتی خراوەتە ئه‌ستۆى هەموویان، له‌سه‌رو هه‌مووانیشه‌وه، جێگری سكرتێری گشتى ئه‌ركى قورستتر‌و گه‌وره‌تره، بەڵام یه‌كێتییه نه‌گۆڕو رێچكه پارێزه‌رانى حزبی شه‌هیدان هێنده بێ ئومێدبوونه لێتان كه كاسه‌ى سه‌بریان به‌ره‌و لافاو ده‌چێت، بۆیه پێویسته وه‌ك جێگری سكرتێری گشتى به‌زووترین كات متمانه‌و ئومێدیان بۆ بگه‌ڕێننه‌وه .\nهەر لە پەیامەکدا چەندین پرسیاری ئاراستەی کۆسرەت رەسوول کردووە و دەڵێت،" ئێستا سه‌رجه‌م ئۆرگان‌و كادران‌و جه‌ماوه‌ری یه‌كێتی، به‌نیگه‌رانییه‌كى قوڵَه‌وه ده‌پرسن، كه چی ده‌بێت ئه‌گه‌ر ته‌نیا بۆ جارێكیش بێت به‌رژه‌وه‌ندی یه‌كێتى بخه‌نه سه‌روو به‌رژه‌وه‌ندییه تایبه‌تییه‌كان‌و گوێ له جه‌ماوه‌ری یه‌كێتى بگرن؟، چی ده‌بێت گه‌ر له پێناو پاراستنى گه‌وره‌یی یه‌كێتیدا بڕیار له به‌ستنى كۆنگره بده‌ن‌و خواستى كه‌سوكارى سه‌ربه‌رزى شه‌هیدان‌و جه‌ماوه‌ری یه‌كێتی بێننه‌دی؟، ئایا ئاوڕدانه‌وه له خواستى جه‌ماوه‌ری یه‌كێتى ئه‌وه‌نده ئه‌سته‌م‌و قورسه كه نه‌توانن پێش جه‌ژن كۆببنه‌وه‌و مژده‌ى به‌ستنى كۆنگره‌مان له رۆژی شه‌هیدى حزبه‌كاماندا پێ رابگه‌یه‌نن؟.


فراکسیۆنی کۆمەڵی ئیسلامیی: سبەی لە کۆبوونەوەی پەرلەمانی کوردستاندا بەشداری دەکەین\nSUN, 17 FEB 2019 15:50 | KDP.info\nھەولێر-KDP.info- سەرۆکی فراکسیۆنی کۆمەڵی ئیسلامیی کوردستان گوتی، وەک فراکسیۆنی کۆمەڵی ئیسلامیی کوردستان بەشداری لە کۆبوونەوەی سبەی پەرلەمانی کوردستان دەکەن و لەگەڵ شاندی دانوستانکاری پارتییش بۆ بەشداریکردن لە کابینەی نوێدا لە گفتوگۆی بەردەوامدان.\nعەبدولستار مەجید، سەرۆکی فراکسیۆنی کۆمەڵی ئیسلامیی لە پەرلەمانی کوردستان، بە ماڵپەڕی فەرمیی پارتی دیموکراتی کوردستانی ڕاگەیاند: "ئێمە وەکو کۆمەڵی ئیسلامیی کوردستان بەشداری لە کۆبوونەوەی سبەی پەرلەمانی کوردستان دەکەین و بۆ دەنگدان بە دەستەی سەرۆکایەتیی پەرلەمانی کوردستانیش ھێشتا بڕیاری کۆتاییمان نەداوە و سەیری دۆخەکە دەکەین و بۆچوون و پڕۆژەی خۆمان ھەیە و ئێستا باسی ناکەین."\nعەبدولستار مەجید گوتیشی: "بۆ بەشداریکردن لە کابینەی نوێی حکوومەتی ھەرێمی کوردستاندا لەگەڵ شاندی دانوستانکاری پارتی لە گفتوگۆداین و لەسەر ئەنجامی گفتوگۆکان دەمینێتەوە، کە بەشداری دەکەین، یاخود نا."


فەلەستینییێک بە ناوی ناییب بوکەلە بۆتە سەرۆک دەوڵەتی ئێلسالڤادۆر\nفەلەستینییێک بە ناوی ناییب بوکەلە بۆتە سەرۆک دەوڵەتی ئێلسالڤادۆر\nبه رواری داگرتن : 2019-02-10 08:03\nناوەندی ھەواڵەكان - لە وڵاتی ئێلسالڤادۆر کە یەکێک لە وڵاتانی ئەمریکای ناوەڕاستە، فەلەستینییێک بە ناوی ناییب بوکەلە لە هەڵبژاردنەکان سەرکەوت و بۆتە سەرۆک دەولەتی ئێلسالڤادۆر.\nلە وڵاتی ئێلسالڤادۆر کە یەکێک لە وڵاتانی ئەمریکای ناوەڕاستە، فەلەستینییێک بە ناوی ناییب بوکەلە لە هەڵبژاردنەکان سەرکەوت و بۆتە یەکەمین سەرۆکی فەلەستینیی وڵاتی ئێلسالڤادۆر.\nناییب بوکەلە پێشتر شارەوانی شاری سالسالڤادۆر پایتەختی ئەم وڵاتە بوو، بە ئەسلی خۆی فەلەستینییە. بوکولە لە ساڵی ١٩٨١ لە ئێلسالڤادۆر لە دایک بووە، خانەوادەکەی لە سەدەی بیستەم بە پاسپۆرتی دەولەتی عوسمانی لە قودس کۆچیان کردوە بۆ ئەمریکای باشوور.\nباوکی بوکەلە یەکێک لە پیشەکارانی ناوداری مسوڵمانە. هەروەها باوکی بوکەلە مامۆستایە و یەکێک لە پێشەوایانی کۆمەڵگایە.\nژمارەی دانیشتووانی ئێلسالڤادۆر ٦.٥ ملیۆن کەسە و ١ لە ٣ی دانیشتووان لە ناو هەژاریدا دەژین. بە سەدان هەزار کەس لەبەر مەرجەکانی خراپی وڵاتی بۆ وڵاتانی تر کۆچیان کردوە.(İLKHA)\nبليته كان ئێلسالڤادۆر ناییب بوکەلە سەرۆک


🔤 مادە هۆشبەرەکان | پۆل: وشە و دەستەواژە | زمانی بابەت: 🏳 کوردیی ناوەڕاست\n🖇 بابەتە پەیوەستکراوەکان: 104\n47. 👁 سلێمانی.. لە سێ هەفتەدا 103 کەس بە تۆمەتی جۆراوجۆر دەستگیرکراون\n48. 👁 سلێمانی: 140 کەس بەهۆی ماددەی هۆشبەرەوە دەستگیرکراون\n49. 👁 سلێمانی: زیاتر لە سێ تەن دەرمان و مادەی هۆشبەر لەناو بران\n50. 👁 سلێمانی، لە 2017 تاوانی ژنان و منداڵان کەمیکردووە\n51. 👁 سۆران؛ لە ماوەی 10 مانگی ڕابردووی ئەمساڵدا نزیکەی 40 کەس بە تۆمەتی بەکارهێنان و مامەڵەکردن بە ماددەی هۆشبەر دەستگیرکراون\n52. 👁 شاری کرماشان 3500 حاڵەتی ئایدزی تێدایە\n53. 👁 شارەزوور.. ئاماری دەستگیرکراوانی ماددەی هۆشبەر ئاشکرادەکرێت\n54. 👁 گیان لەدەستدانی 33 کەس بە هۆی ماددەی هۆشبەرەوە لە شاری ورمێ\n55. 👁 گەرمیان: 140 کەس بە تۆمەتی تیرۆر دەستگیر کراون\n56. 👁 گەرمیان: 96 کەس بەمادەی هۆشبەرەوە دەستگیرکراون\n57. 👁 گەنجان زۆرترین قوربانیانی بەکارهێنانی ماددە هۆشبەرەکانن\n58. 👁 له 20%ی بەکارهێنەرانی مادەی هۆشبەر پۆلیسی فریاکەوتنن\n59. 👁 لە 10 ساڵدا 300 بازرگان و بەکارهێنەری ماددەی هۆشبەر زیادیانکردوە\n60. 👁 لە 11 مانگی 2017دا لە ڕۆژهەڵاتی کوردستان 105 بەندکراوی کورد لەسێدارە دراون\n61. 👁 لە 2018، لە سنوری پارێزگای سلێمانی 227 کەس بەتۆمەتی بازرگانی و بەکارهێنانی ماددەی هۆشبەر دەستگیرکراون\n62. 👁 لە 2019دا لە پارێزگای کرماشان زیاتر لە 2000 منداڵ لە خوێندن بێبەش بوون\n63. 👁 لە 6 مانگدا 472 کەس لە کوردستان بەهۆی ماددەی هۆشبەرەوە دەستگیرکراون\n64. 👁 لە 6 مانگدا نزیکەی 800 کەس لەسەر ماددەی هۆشبەر دەستگیرکراون\n65. 👁 لە ئیلام 11 هەزار کەس گیرۆدەی ماددەی هۆشبەرن\n66. 👁 لە چەمچەماڵ، لەماوەی شەش مانگدا 21 کەس بەتۆمەتی کێشانی ماددەی هۆشبەر دەسگیرکراون\n67. 👁 لە رۆژهەڵاتی کوردستان ناوی نزیکە 170 هەزار کەس وەکو گیرۆدەبوو بە ماددەی هۆشبەر تۆمارکراوە\n68. 👁 لە زاخۆ 120 کەس لەسەر بەکارهێنانی ماددەی هۆشبەر دەستگیرکراون\n69. 👁 لە ساڵی 2017، 569 کەس لە هەولێر لەسەر ماددە هۆشبەرەکان دەستگیرکراون\n70. 👁 لە سلێمانی بڕێک ماددەی هۆشبەر سوتێندرا\n71. 👁 لە سنووری گەرمیان لە ماوەی نۆ مانگدا 114 کەس بە تۆمەتی بەکارهێنان و بازرگانیکردن بە مادەی هۆشبەرەوە دەستگیر کراون\n72. 👁 لە شارەزوور 29 کەس بە مادەی هۆشبەرەوە گیراون\n73. 👁 لە شەش مانگدا 13 کەسی بەتۆمەتی کێشانی تلیاک دەستگیرکراوە\n74. 👁 لە شەش مانگدا دەست بەسەر 92 کیلۆگرام ماددەی هۆشبەردا گیراوە\n75. 👁 لە گەرمیان، دەستبەسەر کریستاڵ و حەشیشدا دەگیرێت\n76. 👁 لە ماوەی سێ مانگی رابردوودا دەستگیراوە بەسەر دوو ملیۆن پارچە حەپدا\n77. 👁 لە هەرێمی کوردستان نزیکەی 10 هەزار کەس بەکارهێنەری ماددەی هۆشبەرن\n78. 👁 لە هەولێر و سلێمانی 2384 منداڵ لەسەر شەقام کاردەکەن\n👁 ئەم بابەتە 10,037 جار بینراوە


به‌ڤیدیۆ - چه‌ند ئامۆژگارییه‌ك بۆ ماكیاژكردن له هاویندا\nبه‌ڤیدیۆ - چه‌ند ئامۆژگارییه‌ك بۆ ماكیاژكردن له هاویندا\nوه‌ك ده‌زانی ئێستا له وه‌رزی هاوینداین. هه‌میشه‌یش وه‌رزه‌كان شێوازی ماكیاژكردنی تایبه‌ت به خۆیان هه‌یه. هه‌ر بۆیه به پێویستی ده‌زانم له‌م وه‌رزی هاوین و گه‌رمایه‌دا چه‌ند سه‌ره‌نجێكی كورت ئاماژه پێ بكه‌م.\nسه‌ره‌تا، له وه‌رزی گه‌رمادا هه‌میشه پێویسته ئه‌و ڕه‌نگانه هه‌ڵببژێریت كه ڕه‌نگی ناسك و كراوه‌ن له نموونه‌ی پرته‌قاڵی یان سه‌وزی كاڵ یان شینی كاڵ و سپی و زه‌رد و ڕه‌نگه كاڵه‌كانی دیكه.\nپاشان ده‌بێت زۆر به وریاییه‌وه مامه‌ڵه له‌گه‌ڵ كرێم و دره‌مانه‌كانی دیكه‌دا بكه‌یت، چونكه به‌كارهێنانیان به ڕادیه‌كی زۆر ده‌بێته هۆی زیانگه‌یاندن به ده‌موچاو و ڕوخسارت، ئه‌ویش به‌هۆی گه‌رمای زۆر و عاره‌قه و تێكه‌ڵبوون و كارلێككردنی له‌گه‌ڵ مادده كیمیاییه‌كانی نێو كرێمه‌كه‌دا، كه سه‌ره‌نجام به زیانی ڕوخسارت كۆتایی دێت.\nبۆ ماكیاژی چاویش هه‌میشه ڕه‌نگه كراوه‌كان به‌كاربهێنه، له‌وانه‌یش ڕه‌نگی سپی یان بێجیه‌كی كراوه یان هه‌ر ڕه‌نگێكی دیكه‌ی نزیك له‌وان. بۆ جوانیبه‌خشین به چاوه‌كانیشت ده‌توانی ڕه‌نگی قاوه‌یی به ڕێژه‌یه‌كی كه‌م له گۆشه‌ی كۆتایی چاوتدا به‌كار بهێنی. هه‌روه‌ك هه‌مان ڕه‌نگیش ده‌كرێت له جوانكردنی برۆدا به‌كار بهێنیت.\nبۆ زانیاریشتان ڕه‌نگی گشتی بۆ ئه‌م وه‌رزه ڕه‌نگی مۆر و پرته‌قاڵییه. بیریشت نه‌چێت كه له وه‌رزی گه‌رمادا پێویسته وریای كه‌ره‌سته و ده‌رمانه‌كانت بیت، له‌وه‌ی كه ده‌بێت له جێگای فێنكدا هه‌ڵیانبگریت، بۆ ئه‌وه‌ی له خراپبوون و تێكچوون بیانپارێزیت.\nده‌توانن ته‌ماشای ئه‌م ڤیدیۆیه بكه‌ن و هه‌ندێك زانیاری دیكه وه‌ربگرن.


ژمارەی قوربانیانی تیرۆریزم لە عێراق لە نزمبوونەوەیەکی بەرچاودایە\nراپۆرتێکی نوێی نێردەی نەتەوە یەکگرتوەکان بۆ هاریکاریکردنی عێراق (یونامی) نیشانیدەدات کە ژمارەی قوربانیانی تیرۆر کەمیکردووە لە ئەنجامی شکستی داعشەوە.\nهێزەکانی عێراق ئەندامێکی رێکخراوی 'دەوڵەتی ئیسلامی' (داعش) دەستگیردەکەن لە ناوچه‌ی بوهریزی پارێزگای دیالە. [خاوەنی وێنە: وەزارەتی بەرگری عێراق]\nئاماره نوێكانی نێردەی نەتەوە یەکگرتوەکان بۆ هاریکاریکردنی عێراق (یونامی) ئاماژە بە کەمبوونەوەیەکی بەرچاو دەکەن لە ژمارەی قوربانیانی تیرۆریزمدا و ئاماژەن بۆ ئەوەی ئەو هەڕەشەیه‌ی رێکخراوی "دەوڵەتی ئیسلامی" (داعش) هەیبوو، کەمبۆتەوە.\nئاماری قوربانیان کە لە 2 ئایار لەلایەن یونامیەوە بڵاوکرایەوە نیشانیدەدات لە مانگی نیساندا 68 عێراقی کوژران و 122 برینداربوون بەهۆی کردەی تیرۆریستییەوە.\nئەم ئامارەش کەمترینە لە 2003وە، چونکە قوربانیانی ساڵانی رابردوو زۆرجار ئەگەیشتنە سەروو 1,000 لە مانگێکدا.\nوتەبێژی دەزگای دژەتیرۆر سەباح نوعمان بە دیارونای وت: "کەمبوونەوەکە پەیوەندیی هەیە بە چەندین هۆکارەوە، لەپێشترینیان شکستی بەناوبانگی تیرۆریزمە لە شه‌ڕی رزگاریدا."\nوتی: "داعش هیچ نفوز و دەسەڵاتێکی بەسەر یەك ملیمی خاکەکەمانەوە نیە. توانیمان هەموو شارەکانمان بگرینەوە و کۆتایی بە هه‌ڕه‌شه‌ی ئەو گروپە دڕندەیە بهێنین."\nنوعمان وتی: "ئەوانەی هێشتا زیندوون بەدوایان دەکەوین و دەیانگەیەنین بە دادگا." وتیشی: "بەسەردادانی بەردەوام بەسەر تۆڕە نهێنیەکانی تیرۆریستاندا هەیە لە شار و ناوچە بیابانیه‌كان و خەریکە سوودی دەردەکەوێت."\nوتیشی دۆخی سەقامگیری ئێستا باوە لە ناوچە ئازادکراوەکاندا و ئاماژەیکرد بەوەی کە دژەتیرۆر "ئۆپەراسیۆنی بەدواکەوتن و گرتن" ئەنجامدەدات بۆ نەهێشتنی سەرکردە راکردووەکانی داعش و ئەندامانیان و پوچەڵکردنەوەی شانە نوستووەکان.\nداعش 'هەموشتێکی لەدەستداوە'\nنوعمان وتی زانیاری و راپۆرتی هەواڵگری کە لەلایەن خەڵکەوە ده‌درێن یارمەتی هێزە ئەمنیەکانیان داوە بەدوای حەشارگەکانی داعش و چەك و جبەخانەکانیاندا بڕۆن.\nوتیشی: "ژمارەی کەمی قوربانیانی کردەی تیرۆریستی بەدڵنیاییەوە جێی دڵخۆشی ئێمە نیە." به‌ڵكو ئاماژەیکرد بەوەی کە "ئامانجمان ئەوەیە مانگێك تێپەڕێنین بەبێ تۆمارکردنی یەك قوربانیی رووداوی تیرۆریستی".\nنوعمان وتی بەدەستهێنانی ئەو ئامانجە پێویستی بە بەرنامەی راوێژ و رێنمایی نیشتیمانی هەیە بۆ لەڕیشەکێشانی ئایدۆلۆژیای توندڕەوی.\nپسپۆڕی ئەمنی فازل ئەبوڕەغیف بە دیارونای وت کەمبوونەوەی ژمارەی قوربانیانی تیرۆریزم "ئەنجامی سروشتیی سەقامگیریی بەردەوامی دۆخی ئەمنیە لە هەموو شارەکانی وڵاتدا دوای شکستی باندەکانی داعش".\nوتی گروپەکە "هەموشتێکی لەدەستداوە"، لە چەکدارانیەوە بۆ ئامراز و تواناكانی بۆ راکێشانی چەکداری نوێ بۆ نێو ریزەکانی.\nوتیشی: "پێشکەوتن و دەستکەوتی مەزن بەدەستهاتووە لەڕووی ئەمنیەوە، بەڵام نابێت لەوێدا بوەستین." ئاماژەشیکرد بەوەی كه هەوڵە هەواڵگرییەکان گرنگییەکی زۆریان هەیە بۆ رۆژانی داهاتوو.\nباشتربوونی دۆخی ئەمنی لە عێراق\nپسپۆڕ لە بواری گروپە توندڕەوەکاندا، هاشم هاشمی، وتی پاڵپشتیی هاوپەیمانی نێودەوڵەتی بۆ عێراق "فاکتەرێکی گرنگ و کاریگەرە" کە یارمەتی هێزەکانی عێراقی داوە باشتر بتوانن رووبەڕووی هەڕەشەی داعش ببنەوە.\nهاشمی بە دیارونای وت باشتربوونی دۆخی ئەمنی دەکرێت بەهۆی "تێکەڵکردنی چەند فاکتەرێکەوە بێت، لەنێویاندا کەمبوونەوەی تووندیی گوتاره‌كان و قەیرانه سیاسییه‌كان کە دەبوونە هۆی هەڵگیرسانی ناکۆکی تائیفی".\nئاماژەشی کرد به ئەزمون و توانای زیاتری هەموو هێزە ئەمنیەکان -- سوپا و پۆلیس و هەواڵگری -- کە کارامەتر بوون لە به‌دوکەوتنی داعش و بەرگرتندا بە هەڕەشەکەی.\nوتی: "ئێستا هاوڵاتیان دەزانن ئەمنیەت و سەلامەتییان بڕیار و بەرپرسیارێتی کۆمەڵگەیە کە ئەوانیش بەرپرسن لێی نەك تەنیا هێزە ئەمنیەکان. دەبێت ئەوپەڕی پاڵپشتی و هاریکاریی هێزە ئەمنیەکان بكه‌ن."\nهەوڵە ئەمنیەکان ئەنجامیان دەبێت لە موتەیبیجەی عێراق\nهێزەکانی عێراق شەش سەرکردەی داعشیان لە ناوچەیه‌كی نێوان سەلاحەدین و دیالە کوشت، کە گەمارۆی سەر پاشماوەکانی گروپەکە لەو ناوچەیە توندتردەکەن.


هه‌ڵۆكانی زاگرۆس لە ناوچەی "سەرچناری" سەر بە ناوچەی "چۆمی مەجید خان" لە كاتژمێر 8ی شەوی 6 لەسەر 7ی رەشەمەی1394 هێرشیان كرده سه‌ر مۆڵگه‌یه‌كی رێژیم‌و گوللـه بارانیان كردن.\nئه‌گه‌رچی دوابه‌دوای ئه‌و هێرشه هه‌واڵه‌كه‌ی به‌ده‌ست "هه‌ڵۆی كورستان" گه‌یشت، به‌ڵام به باشمان زانی راست‌و دروستیی هه‌واڵه‌كه له لایه‌ن خۆیان بڵاو بێته‌وه‌و ده‌قی هه‌واڵه‌كه كه له‌لایه‌ن خۆیان بڵاو بۆته‌وه به شێوه‌ی خواره‌وه‌یه:\nعەمەلیاتی هەڵۆكانی زاگرۆس\nهەڵۆ تیژباڵەكانی زاگرۆس لە ناوچەی "سەرچناری" سەر بە ناوچەی "چۆمی مەجید خان "لە كاتژمێری8ی شەوی 6 لەسەر 7ی رەشەمەی1394ی هەتاویی هەڵیان كوتایە سەر مۆڵگەی بە ناو "نەبیی ئەكرەمیی"سەر بە بەسیجییەكانیی سپای پاسداران، بە دەسرێژكردنە نێو مۆڵگەكەیان ئەو ئەمنییەتە رەواڵەتییەیەی بەرپرسانیی سپای پاسداران‌و هەندێك بە كرێگیراوی ناوچەكە، پێی هەڵدەڵێن ،زراوی بەسیجیی نێو مۆڵگەكەی تۆقاند كە نەیانوێرا هیچ جووڵەیەك لەخۆ نیشان بدەن، دەنگی هات‌و هاواریان لە دوورەوە دەبیسترا. لە تەلەفاتیان هیچ هەواڵێك لەبەر دەستدا نیە، مەبەست لەو عەمەلیاتەی ئەو بەشە لە هەڵۆكانیی زاگرۆس تەنیا بۆ نیشان دانیی قەترەیەك لەو زەربانەیە كە بە سەرانی رژێم نیشان بدەین ،هەڵۆكانیی زاگرۆس لە مەو بەدوا ئەو ئەمنییەتە كەزاییەی رژێم ئاوا ناهێلینەوە. بەرپرسانیی سپای پاسداران‌و بەكرێگیراوانی ناوچەیی خۆیان بۆ زبری گۆرچووبری تر ئامادە بكەن!\nشایانی وەبیر هێنانەوەیە كە لە پاییزی رابردوو دا مۆڵگەی قەرەمووسالیان هێرشی كرایە سەر‌و چەند بە ناو وجاش‌و بە كرێگیراوی رژێم لە ناوچەكانیی بۆكان ،ورمێی،شامات وچۆمی مەجیدخان لە لایەن "هەڵۆەكانی زاگرۆس"لەوناوچانە سزا دران‌و هۆشداربە هەموو ئەو جۆرە خۆفرۆش‌و بەرپرسانەی رژێم درا كە ئەگەر دەست لە كردەوەی ناحەز‌و دژی مرۆڤانە بدەن هەڵۆكانی زاگرۆس بەسزای تاوانەكەیان دەگەیەنن.\nئەم پەلامارە هەم بۆ هۆشدارە‌و هەم لە كاتێك دایە كە لە شەوی پێش هەڵبژاردنە كە رژێم ناوچەكانی بە تەواوی میلیتاریزە كردووە.


أ-\tداگیرکردنی خاکی دەوڵەتێکی تر، یان هێرشکردنەسەری، بە هێزی چەکدار لە لایەن دەوڵەتێکی ترەوە، یان هەر داگیرکارییەکی سەربازی کە لە ئەنجامی داگیرکردن یان هێرش بەدی هاتبێ، ئەگەرچی کاتیش بێت و، هەر لکاندنێکی بەزۆر بە خاکی دەوڵەتێکی تر یان دابڕینی بەشێک لە خاکەکەی.\nکەواتە [هێرشەکەی تورکیا، پێچەوانەی یاسا و ڕێسا و ڕێککەوتننامە نێودەوڵەتییەکانە. هەر بۆیە، لە کاتی ئەنجامدانی هەر پێشێلکارییەک بەرامبەر بە ڕێسا فەرمانکەرەکانی یاسای نێودەوڵەتیی گشتی و، لەوانەیش پرەنسیپی دەستوەرنەدان لە کاروباری ناوخۆییی وڵاتانی تر و، پێشێلکردنی سەروەری و سەلامەتیی خاکی وڵاتانی تر، ئەوا دەوڵەتی سەرپێچیکار دەکەوێتە بەردەم بەرپرسیارێتیی نێودەوڵەتی. لەم حاڵەتەدا، دەوڵەتانی جیهان، نەتەوە یەکگرتووەکان و بەتایبەت دەوڵەتی سووریا، پێویستە هەموو ڕێوشوێنە یاسایییەکان دژ بە دەوڵەتی سەرپێچیکار بگرنە بەر. جگە لەمەیش، کردارە سەربازییەکانی دەوڵەتی تورکیا، چەندین تاوانی ترسناکی نێودەوڵەتیی لێ کەوتۆتەوە، لەوانەیش جینۆساید، تاوانە دژه‌مرۆیییەکان، تاوانەکانی جەنگ و تاوانی دوژمنکاری، کە دەکرێ لەم حاڵەتەدا دەسەڵاتدارانی دەوڵەتی تورکیا، بەپێی بەندەکانی ١٢/٢/أ و ١٣/ ب و ج لە پەیڕەوی دادگەی نێودەوڵەتیی تاوان بکەونە بەردەم لێپرسینەوەی سزایی


هه‌سته‌كه‌م ژنانی ڕۆژئاڤا پێش ژنانی ئه‌مریكا كه‌وتوون\nخۆبه‌ڕێوه‌بردنی دیموكراتی و ئازادی ژنان له ڕۆژاڤا\nدیسێمبەری ٢٠١٩ رومكرده كتێبخانه‌ی گشتی شاری فارگۆ- ویلایه‌تی نۆرس داكۆتا. له‌به‌رده‌م ئۆفیستی خواستنی كتێبخانه‌كه، گه‌نجێكی ئه‌مریكی كتێبێكی به‌ده‌سته‌وه بوو. به‌رگه‌كه‌ی سه‌رنجی راكێشام كه دوو ژنه تێكۆشه‌ری یه‌كینه‌كانی پاراستنی ژنان (یه‌په‌ژه) ی له‌سه‌ر بوو. گه‌نجه‌كه كتێبه‌كه‌ی ده‌گێڕایه‌وه چونكه له خوێندنه‌وه‌ی ته‌واو بوو بوو. كه گه‌ڕاندییه‌وه بۆ كتێبخانه به كارمه‌نده‌كه‌م وت، ئه‌و كتێبه‌م بۆ خواستن ئه‌وێت، تكایه!\nكتێبه‌كه یه‌كه‌مین توێژینه‌وه‌ی تێروته‌واوه له سه‌ر پێشكه‌وتنه دیموكراتییه‌كانی رۆژئاوا كه به‌شێوه‌یه‌كی ناوازه و به‌و په‌ڕی هیواوه پیشانمانده‌دات چیرۆكی شه‌رێكی نه‌زانراو و نه‌بیستراو له پێناو ئازادی راسته‌قینه له رۆژه تاریكه‌كاندا. خوێندنه‌وه‌ی پێویسته چونكه به‌راستی پێویسته بزانرێت له‌و ماوه‌یه‌دا چی گوزه‌راوه له رۆژئاوا و به‌تایبه‌تی له‌و شوێنه‌دا كه میدیا نه‌یتوانیوه روماڵی راسته‌قینه‌ی بكات، هه‌روه‌ها كاریگه‌ری خراپی هه‌وڵی توركیا له‌سه‌ر شكستپێهێنانی ئه‌زموونه‌كه پیشانده‌ده‌ن.\nکۆی سه‌ردان: 21494428


شیرین عەلەمهولی لوتکەی خۆڕاگریی مرۆڤ | ROJnews\nهەینی, 8 ماي 2020 - 09:08\nبەر لە ١٠ ساڵ جەلادەکانی ئێران هەموو هونەرکانی ئەشکەنجەدانیان لەسەر جەستەی ژنە سیاسەتمەداری کورد شیرین عەلەمهولی تاقی کردەوە، بەڵام نەیانتوانی ڕۆحی بەرزی شۆڕشگێڕیی لاوازبکەن، دواجار بەو ڕۆحە بەرزەیەوە و بەدەم وتنەوەی سرودی ئەی ڕەقیبەوە لەگەڵ هاوڕێکانی ڕۆشتە بەردەم پەتی سێدارە.\nسبەی١٠ ساڵ بەسەر لەسێدارەدانی شیرین عەلەمهولی و هاوڕێکانیدا تێدەپەڕێت لەلایەن کۆماری ئیسلامی ئێرانەوە، هەرچەند کۆماری ئیسلامی ئێران بە لەسێدارەدانی شیرین عەلەمهولی ئامانجی بوو، کە ڕۆحی شۆڕشگێڕیی ژنانی کوردیش لەسێداوە بدات، بەڵام لەدوای تێپەڕبوونی ١٠ ساڵ سەدان ژنی کورد بە ڕۆحی شیرین عەلەمهولییەوە بەشداری ڕیزەکانی ئازادیی خوازیی گەلی کورد بوون.\nشیرین عەلەمهولی، سەر بە عەشیرەتی جەلالی-یە لە ڕۆژهەڵاتی کوردستان، دووەم منداڵی خێزانەکەیەتی، لە ساڵی ١٩٨١ لە گوندی دیم قشڵاخ-ی سەر بە شاری ماکۆ لە دایکبووە، ٧ برا و دوو خوشکی هەبوو.\nبەشداری تێکۆشانی ئازادیی دەبێت\nشیرین، هیچ خوێندەواریی نەبوو، لە ڕێگەی کتێبەکانی براوخوشکە بچووکەکانیەوە پیتەکانی ناسیبوو، بەڵام لەوکاتەی کە چاوی لە ئاستی نادادپەروەرییەکانی کۆمەڵگا و دونیا کرایەوە، هیچ ناحەقییەکی بۆ خۆی و بۆ ژنانی دەوروبەری پەسەند نەکرد.\nلە ساڵی ٢٠٠٦ بەشداری تێکۆشان دەبێت و بۆ ماوەی ساڵێک لە چیای قەندیل دەمێنێتەوە، هەر لەوێ فێری خوێندن و نووسین دەبێت و لە ئاستی فکریدا خۆی پێش دەخات، کاتێک ساڵی ٢٠٠٨ دەوڵەتی تورک بە هاوپەیمانیی ئێران، هێرشیان کردە سەر قەندیل، شەش ئەندامی ڕاگەیاندنی پژاک شەهید بوون، دواتر بە شەهیدبوونی بەشێکی دیکە لە هاوڕێکانی، شیرین پەیمانیدا لەبەرامبەر هەموو ئەو زوڵمانەی ڕژێمی ئێران بێتە دەنگ و تۆڵەی هەموو هاوڕێیان و گەلەکەی بکاتەوە، بۆیە بڕیاری ئەنجامدانی چالاکیی فیداییدا لە شوێنی مانەوەی هێزی ئاسمانی ئێران لە شاری تارانی پایتەخت، لەکاتێکدا لە دووری ١٠٠ مەتر لە فڕۆکەخانەکە دەوەستێت، لەلایەن کەسانی دیکەوە ئاشکرا دەکرێت و دواتر دەستگیر دەکرێت.\nلەدوای دەستگیرکردنی بۆ ماوەی زیاتر لە مانگێک دەسەڵاتدارانی ئێران نازانن کێیە، بۆیە بەردەوام ئەشکەنجەی دەدەن، جەلادەکانی ئێران هەموو هونەرەکانی ئەشکەنجەدان لەسەر جەستەی ئەم ژنە شۆڕشگێڕەی کورد تاقی دەکەنەوە، شیرین لەبەرامبەردا لەبری ئەوەی سازش بکات بۆ هێزەکانی ئێران مانگرتن ڕادەگەیەنێت.\nشیرین، لەبارەی شێوازەکانی ئەشکەنجە دانیەوە لەبیرەوەرییەکانیدا نووسیویەتی: ئەو کەسانەی کە ئەشکەنجەیان دەدام پیاو بوون، منیان بە تەختێکەوە بەستبووەوە و بە داری کارەبایی و مشت و شەق ئەشکەنجەیان دەدام، بە هۆی ئەوەی کە فارسیشم باش نەدەزانی زیاتر فشاریان لەسەرم دروست دەکرد.\nڕژێمی ئێران دەیان جار فشارییان خستبووە سەر شیرین، داوایان لێکردبوو، کە لە گرتەیەکی ڤیدیۆیدا پەشیمانی خۆی دەربڕێت، بەڵام شیرین لە وەڵامدا پێی وتبوون "ئێوە دەتوانن گیانی من بستێنن، بەڵام ناتوانن شەرەفم لێبستێنن"، بۆیە دوای شەش مانگ لێدان و لێپرسینەوە گوازراوەتەوە بۆ زیندانی ئەوین، ئەشکەنجە وەها ڕووخسار و جەستەی گۆڕیبوو، کە نەدەناسرایەوە.\nبەرەو پەتی سێدارە\nلە دوای دووساڵ مانەوە لە زیندانی ئەوین و بە بڕیاری دادوەر ئەبولقاسم سەڵەواتی بە تاوانی دەرچوونی یاسایی لە سنوور و هاوکارییکردنی پژاک، بڕیاری سێدارەی بەسەردا سەپێردرا، ئەگەرچی هەوڵێکی بێ شومار بە کۆکردنەوەی واژۆ و ڕاگەیاندنی کەمپەین درا، بۆ ئەوەی ڕێگریی لە لەسێدارەدانی شیرین بگیرێت، بەڵام هەوڵەکان بێ ئاکام بوون.\nبەرپرسانی زیندان کاتژمێر ٩:٣٠ خولەکی شەوی ٩ی گوڵان ٢٠١٠ بە بیانووی هەڵە تۆمارکردنی ناوی باوکی، شیرین بانگ دەکەنە دەرەوی زیندانی ئەوین، بۆ بەیانی ڕۆژی دواتر کاتژمێر ٥:٣٠ خولەکی سەرلەبەیانی هاوڕێ لەگەڵ فەرزاد کەمانگەر، عەلی حەیدەرییان، فەرهاد وەکێلی و مەهدی ئیسلامیی، بە وتنەوەی سرودی ئەی ڕەقیب لە سێدارە دران.\nهەر پێنج ڕۆژ لە دوای لە سێدارەدانیان، وەک ناڕەزایەتی مانگرتنێکی سەرتاسەریی لە ڕۆژهەڵاتی کوردستان بەڕێوەچوو، کە لە مێژووی ئێراندا کەم وێنە بووە، هەروەها لەهەموو پارچەکانی کوردستان و تەواوی وڵاتانی جیهان ناڕەزایەتیی بەرفراوانی دژی لەسێدارەدانی ئەو شۆڕشگێڕە کوردانە چالاکی ئەنجامدرا.\n"نیشانی دوژمنی دا کە بە ئەشکەنجە تێکناشکێت"\nپەیمان ڤیان، یەکێک لە هاوبیرانی شیرین عەلەمهولی لەبارەی خەبات و تێکۆشانی شیرینەوە بە ڕۆژنیوزی وت: نۆیی گوڵان لە کەسایەتی هەڤاڵ شیریندا ڕۆژی بەرخۆدان و سەرکەوتنە، بەو بەرخۆدانەی کە لە زینداندا کردی جارێکی دیکە رۆحی بە بەر ئەو تێکۆشانەکردەوە، وەک ژنێکی ڕۆژهەڵاتیش لە زیندانەکانی ئێراندا خەباتێکی لە دژی سیستم و عەقڵیەتی سێدارە ڕاگەیاند، چونکە بەو ئەشکەنجە کردنانەی ویستیان بیروباوەڕەکەی تێکبشکێنن، هەر بۆیە ئەو نیشانی دوژمنی دا کە بە ئەشکەنجە و لێدانی رۆحی و فیزیکی، تێکۆشان تێکناشکێت.\nپەیمان ئەوشی وت: هەموو ئەو خۆڕاگرییە بووە ڕۆحێکی بەرخۆدان و ئیرادە و ئەزموونێک بۆ زیندانیانی دیکە، بۆ تەواوی ژنان لە جیهاندا بووە سیمبولێک و کاتێک ناوی شیرین دێت ڕۆحی سەرهڵدان دەژێیتەوە، دوژمن بەو لە سێدارەدانە نەیتوانی بە ئامانجی بگات، بەڵام ٩ی گوڵان تێکۆشانی بەرزتر کرد و وەک ژن پێویستە ئەو لەیاد نەکەین و هەموو ئەو ژنانەی کە ئازاردانەکانی دەوڵەتیان لەسەر ئەنجام دەدرێت، خاوەندارییەتی لە شەهید شیرین بکەن و بەو ڕۆحیەتە ببنە دەنگی هەزارانی سیاسی دیکە لەناو زیندانەکانی ئێران.\n"بە تێکۆشانی ڕێگای بۆ هەموو ژنان کردەوە ڕوو لە چیاکان بکەن"\nمزگین جەنگاوەر، یەکێکی دیکە لە هاوبیرەکانی شیرین عەلەمهولی دەڵێت: داگیرکەران دەیانەوێت بە سێدارە و داگیرکارییەکان، چاوی ژنان بترسێنن و دووریان بخەنەوە لە ئامانجەکانیان، بۆیە لە کەسایەتی لەیلاکان، شیرینەکان و هەڤرینەکاندا تێکۆشان گەیشتووەتە ئاستێک کە لە هەر چوارپارچەی کوردستا بە قەڵەم و چەک بووەتە سیمبول، شەهید شیرینیش بە تێکۆشانی خۆیی ڕێگای بۆ هەموو ژنان کردەوە کە ڕوو لە چیاکان بکەن و بە هەزاران ژن-یش درێژە دەری ڕێگاکەی ئەون.\nسروە عەگید، باسی لە تێکۆشانی شیرین کرد و وتی: شەهید شیرین هەر لە سەرەتایی ژیانییەوە ئەو سیستمەی قبوڵ نەکرد، کە لە لایەن جمهوری ئیسلامییەوە بەڕیوە دەچێت و لە ڕێگای چادرێکی ڕەشەوە ژن بێ ئیرادە دەکات و ناهێڵێت بە فکرێکی ئازاد تێکۆشان بکات، بۆیە بە تێکۆشانی بۆ ئازادیی ژن و کۆمەڵگا خەباتێکی بەرچاوی کرد.\nسروە باسی لەوەش کرد: دەبێت ژنان خۆیان بە ڕێکخستن بکەن و لە ڕۆژهەڵاتی کوردستان ئاواتی شەهیدان بە دی بهێنین، بەڕاستی ئەمەی کە ئێستا هەیە لە سایەی تێکۆشان و خوێنی شەهیدانەوەیە، ئەوە دیارە کە جمهوری ئیسلام بەو سەرکوتکردنە.\n"سەلماندی تێکۆشانی بۆ ئازادیی ژنانی بندەستە"\nڕووناهی سنە، ژنە چالاکوانێکی ڕۆژهەڵاتی کوردستان لەسەر شیرین عەلەمهولی دەڵێت: ڕێگای شەهید شیرین بەردەوامە، ئەو بە تێکۆشانی و ئیرادەی تا سەرە مەرگ سەلماندی کە تێکۆشانی بۆ ئازادیی ژنانی بندەستە، ئێمەی ژنانیش بە پەروەردەی خۆمان ئەو ئازادییە بەدەست بێنین و سیستمی دەسەڵاتداری تێکبشکێنین.\n"ژیانی بووە ڕۆمان"\nماوەی ١٠ ساڵە شیرین عەلەمهولی، گیانی بەخشیوە بە ئازادی، بەڵام ژیان و تێکۆشانی ڕێگای زۆر ئازادیخوازیی ڕووناک کردووەتەوە، هەروەها بووەتە هۆی ئیلهامی هەندێک لە نووسەران، ئەحمەد بلۆکی، نووسەری کورد ساڵی ٢٠١٩ لەسەر ژیان و تێکۆشانی شیرین ڕۆمانێکی بەناونیشانی 'پەپولەی ئازادیی شیرین عەلەمهولی' شێوەزاری کرمانجی ژووروو نووسیوە، ئەم ڕۆمانە لەلایەن نەجیبە قەرەداغیەوە وەرگێڕدراوەتە سەر شێوەزاری سۆرانی، ئەم ڕۆمانە باس لە ژیانی شیرین دەکات بەگشتی، بەتایبەت ئەو ماوەیەی کە لەزیندانی ئێراندا بەسەری بردووە.


وه‌زیرى ته‌ندروستى:لیژنه‌ى شاره‌زایان ڕاسپارده‌كانى له‌باره‌ى ڕۆژانى دواى جه‌ژن ومانگى موحه‌ره‌م به‌رزده‌كاته‌وه » پێگەی تۆڕی میدیای عێراقی\nوه‌زیرى ته‌ندروستى:لیژنه‌ى شاره‌زایان ڕاسپارده‌كانى له‌باره‌ى ڕۆژانى دواى جه‌ژن ومانگى موحه‌ره‌م به‌رزده‌كاته‌وه\nدكتۆر حه‌سه‌ن ته‌میمی وه‌زیرى ته‌ندروستى وژینگه ئه‌مڕۆ شه‌ممه،دووپاتیكرده‌وه،لیژنه‌ى شاره‌زایان راسپارده‌كانى له‌باره‌ى ڕۆژانى دواى جه‌ژن ومانگى موحه‌ره‌مى حه‌رام بۆ لیژنه‌ى باڵاى ته‌ندروستى وسه‌لامه‌تى نیشتیمانى به‌رزده‌كاته‌وه.\nته‌میمى له‌میان سه‌ردانێكى بۆ پارێزگاى نه‌جه‌فى پیرۆز بۆ ئاژانسى هه‌واڵى عێراقى(اه‌ع)ڕایگه‌یاند"وه‌زاره‌تى ته‌ندروستى چه‌ند ڕاسپارده‌یه‌كى هه‌یه بۆ ڕۆژانى دواى جه‌ژن وهه‌روه‌ها مانگى موحه‌ره‌مى حه‌رامیش،ولیژنه‌ى شاره‌زایانى وه‌زاره‌تى ته‌ندروستى ئه‌و ڕاسپاردانه ئاڕاسته‌ى لیژنه‌ى باڵاى ته‌ندروستى وسه‌لامه‌تى نیشتیمانى ده‌كات".\nوتیشى"وه‌زاره‌تى ته‌ندروستى هۆشدارى دا له زیادبوونى ژماره‌ى توشبووان به‌هۆى پابه‌ندنه‌بوونى هاوڵاتیان به‌ڕاسپارده‌كات"،وتیشى"پرۆسه‌ى بڵاوبوونه‌وه‌ى ڤایرۆسى كۆرۆنا پشت به‌پابه‌ندبوونى هاوڵاتیان ده‌به‌ستێت".\nئاماژه‌یشى دا"پابه‌ندنه‌بوونى هاوڵاتیان به‌تایبه‌ت له‌دواى جه‌ژنى ڕه‌مه‌زان،بووه هۆى زیادبوونى ڕێژه‌ى توشبووان ،وه‌زاره‌تى ته‌ندروستیش هۆشدارى دا له‌زیادبوونى توشبووان له‌داوى جه‌ژنى قوربان به‌هۆى پابه‌ندنه‌بوونى هاوڵاتیان به‌ڕاسپارده‌كان له‌نێویشیاندا به‌ستنى ده‌مامك ،وئاماده‌بوونى پرسه وگردبوونه‌وه‌كان وپابه‌ندنه‌بوونى به‌دووركه‌وتنه‌وه‌ى كۆمه‌ڵایه‌تى".\nته‌میمی ئاماژه‌یشى دا"وه‌زاره‌تى ته‌ندروستى هه‌موو پێداویستییه‌كانى دابینكردووه له‌قه‌روێڵه وتاقیگه‌كان وبۆ یه‌كه‌مین جاره له‌عێراق شتى وا ڕووبدات هه‌موو ده‌رمانى پرۆتۆكۆڵه جیهانییه‌كان به‌ڕێژه‌یه‌كى زۆر لاى وه‌زاره‌ته‌كه دابینكراوه".